Industrija tekstila, odeće, kože i obuće\nIndustrija tekstila, odeće, kože i obućePotencijal sektoraStatistikaZakonska regulativaKorisne adreseIPA Tex-Web Projekat EU O Udruženju\nIndustrije tekstila, odeće, kože i obuće predstavljaju značajne proizvodne grane u Srbiji, uvozno zavisne/izvozno orijentisane, radno intezivne, sa tradicijom na evropskom i svetskom tržištu.\nProizvodnja je organizovana u malim, srednjim i velikim preduzećima.\nSporazum o slobodnoj trgovini tekstilom sa EU je bio jedini bilateralan sporazum koji je Srbija imala sa EU i rezultati postignuti u ovoj grani privrede su više nego evidentni. Sedamdeset procenata srpskog izvoza tekstila i obuće se obavlja u zemlje EU.\nStupanjem na snagu prelaznog trgovinskog Sporazuma sa Evropskom Zajednicom, kao i Sporazuma o slobodnoj trgovini sa Turskom, kao i data mogućnost primene dijagonalne kumulacije porekla roba Turska, Srbija, EU, zemlje CEFTE, obezbeđen je pristup, preduzetnicima ovog sektora, tržištu od blizu 800 miliona potrošača.\nEkonomska i finansiska kriza, zatim događaji u zemljama Severne Afrike sa kojima je EU imala uspostavljenu dijagonalnu kumulaciju porekla roba još od 2005. odnosno 2006. god. naterala je kupce EU da svoje proizvodne naloge u Kini, Indiji, Pakistanu, zemljama kao što je Egipat, Tunis, Maroko, smanje i da proizvodnju artikala ovog sektora preusmere na područje zemalja Balkana.\nSrbija, imajući u vidu sve, ovde već pomenute Sporazume o slobodnoj trgovini, postaje vrlo atraktivna destinacija za kupce EU, kao i zemlje u našem najbližem okruženju.\nTekstilna industrija Srbije smatra se jednom od najznačajnijih grana srpske prerađivačke industrije.\nSporazum o slobodnoj trgovini tekstilom sa EU bio je prvi bilateralni sporazum koji je Srbija imala sa Zajednicom i rezultati postignuti u ovoj grani privrede više su nego evidentni.\nTekstilna industrija Srbije raspolaže znatnim proizvodnim kapacitetima kad se radi o programima proizvodnje:\nTeške i lake muške, ženske, dečije konfekcije\nTrikotažnih odevnih predmeta\nSportskih pamučnih odevnih predmeta\nPrimarnih tekstilnih proizvoda\nKućnog i tehničkog tekstila\nKožarskoprerađivačka industrija Srbije raspolaže znatnim proizvodnim kapacitetima kada se radi o programima proizvodnje:\nKrupne goveđe, sitne svinjske i ovčije kože\nKožne i gumene muške, ženske i dečije obuće\nDelova za obuću\nKožne galanterije i konfekcije\nKožarskoprerađivačka industrija Srbije, je izvozno orijentisana, a kada su u pitanju hemikalije za štavljenje i doradu kože, bojenje i finiširanje, uvozno je zavisna.\nSrbija ima značajne resurse sirove krupne, sitne i svinjske kože, čija je supstanca izuzetnog kvaliteta i za njom postoji velika potražnja. Naročito je kvalitetna „baby-beef” krupna koža, a proizvode se sve vrste gotove kože koje imaju široku primenu u odevnoj industriji, industriji nameštaja i drugim industrijama.\nPoslednjih godina otvaraju se manja preduzeća za proizvodnju gotove obuće i delova za obuću, galanteriju i gotovu kožu. Osavremenjavanjem opreme i tehnologije rada, ova preduzeća nastoje da proizvedu kvalitetan i konkurentan proizvod, koji bi imao veći plasman na domaćem i inostranom tržištu.\nSrpski proizvođači gotove kože, obuće i galanterije organizovano nastupaju na domaćim i specijalizovanim međunarodnim sajmovima.\nAnaliza tekstilne i kožarskoprerađivačke industrije Srbije za 2014. godinu\nAnaliza tekstilne i kožarskoprerađivačke industrije Srbije za 2015. godinu\nAnaliza tekstilne i kožarskoprerađivačke industrije Srbije za 2016. godinu\nAnaliza tekstilne i kožarskoprerađivačke industrije Srbije za 2017. godinu\nPrilog - Tabela 1 i 2\nMinistarstvo finansija - www.mfin.gov.rs\nMinistarstvo državne uprave i lokalne samouprave - www.mduls.gov.rs\nMinistarstvo građevinarstva, saobraćaja i infrastrukture - www.mgsi.gov.rs\nMinistarstvo pravde - www.mpravde.gov.rs\nMinistarstvo poljoprivrede i zaštite životne sredine - www.mpzzs.gov.rs\nNacionalna služba za zapošljavanje - www.nsz.gov.rs\nAgencija za privredne registre - www.apr.gov.rs\nRepublička agencija za razvoj malih i srednjih preduzeća - www.rars-msp.org\nRazvojna agencija Srbije - www.ras.gov.rs\nAgencija za energetiku - www.aers.rs\nAgencija za osiguranje i finansiranje izvoza - www.aofi.rs\nAgencija za borbu protiv korupcije - www.acas.rs\nFond za razvoj - www.fondzarazvoj.gov.rs\nEURATEX www.euratex.org TexWeb www.tex-web.eu\nPKS, Udruženje, uključeno je u IPA Projekat TexWeB EU, čiji je glavni cilj jačanje kapaciteta i znanja o pravnom okviru EU kod oraganizacija koje čine predstavnici privrede, odnosno industrijskih asocijacija u zamljama koje su projektom obuhvaćene - Hrvatska, Makedonija, Bosna i Hercegovina, Bugarska, Albanija.\nKlasteri i konkurentnost\nProgram seminara - Socijalno - ekonomski dijalog\nTrgovina tekstilnim proizvodima\nTrolist o TEX-WEB Projektu


Sirijska vojska povratila visoravni pored Palmire, DAEŠ zaplenio PVO - 14.12.2016, Sputnik Srbija\nSirijska vojska povratila visoravni pored Palmire, DAEŠ zaplenio PVO\nSirijska vojska i pripadnici samoodbrane istisnuli su militante DAEŠ-a sa visoravni u području vojnog aerodroma kod Palmire, saopštio je Sputnjiku sirijski... 14.12.2016, Sputnik Srbija\n17:53 14.12.2016 (Osveženo: 18:09 14.12.2016)\n© AP Photo / Rased News Network via AP, FilePripadnik DAEŠ-a u Palmiri\nSirijska vojska i pripadnici samoodbrane istisnuli su militante DAEŠ-a sa visoravni u području vojnog aerodroma kod Palmire, saopštio je Sputnjiku sirijski vojni izvor. Američki general Stiven Taunsend rekao je da je moguće da su teroristi DAEŠ-a zaplenili protivvazdušno oružje u drevnom sirijskom gradu Palmiri.\nGeneral operativnih snaga Stiven Taunsend rekao je da je DAEŠ verovatno u Palmiri zaplenio oklopnu i protivvazdušnu opremu.\nAsad: Teroristi ušli u Palmiru uz američku pomoć\n14 Decembar 2016, 14:07\n„Verujemo da su među zaplenjenim oružjem neka oklopna vozila i razni topovi i drugo teško naoružanje, a moguće i neka protivvazdušna oprema. U suštini sve što zaplene predstavlja pretnju Koaliciji“, rekao je Taunsend novinarima.\nOn je dodao da koalicija koju predvode SAD očekuje da ruska i sirijska vlada uskoro preuzmu Palmiru od terorista.\n„Očekujem da će Rusi i režim sirijskog predsednika Bašara el Asada uskoro uputiti ovamo“, istakao je Taunsend.\nAmerički general je dodao da „ukoliko Rusi i Sirijci ne napadnu Palmiru, to ćemo učiniti mi“.\nSirijska vojska i pripadnici samoodbrane istisnuli su militante DAEŠ-a sa visoravni u području vojnog aerodroma kod Palmire, saopštio je Sputnjiku sirijski vojni izvor.\n„Sirijska vojska je povratila kontrolu nad napuštenom kasarnom u blizini Tifora (T-4) u predgrađu Palmire“, rekao je sagovornik agencije.\nSirijska vojska je za dva dana sprečila tri velika napada terorista na vojni aerodrom T-4. Militanti DAEŠ-a nastavljaju da granatiraju avio-bazu iz raketnih sistema.\nU nedelju su teroristi, nakon neprekidnih dvodnevnih napada, ponovo zauzeli Palmiru. U rukama terorista su se našli i grad i istorijske ruševine koje ulaze u spisak kulturne baštine Uneska. Prema različitim podacima, u napadu na Palmiru učestvovalo je do 5.000 militanata, među kojima na stotine samoubica. Teroristi su koristili i desetine jedinica oklopne tehnike iz provincija Rake i Dejr el Zora.\nSituacija u Alepu\nUkupna površina Alepa, pod kontrolom terorista, smanjila se do 2,5 kilometara kvadratnih, navodi se u saopštenju ruskog Centra za mirenje zaraćenih strana. Navedeno je da su u drugoj polovini dana vladine snage krenule sa istoka i oslobodile kvart Sukaru u istočnom delu grada.


ZDK - Za organizaciju i izgradnju poslovnih zona 887.000 KM -\nUgovori o načinu realizacije odobrenih sredstava subvencija za organizovanje i izgradnju poslovnih zona u Zeničko-dobojskom kantonu potpisani su jučer u sjedištu Vlade ZDK-a.\n“Programom je bio predviđen maksimalan iznos od 150.000 KM za uređenje poslovnih zona, a 10.000 KM za izradu projektne dokumentacije i pripremu poslovnih zona, a jedna općina mogla podnijeti dva zahtjeva i dobiti subvenciju od 160.000 KM. Na javni poziv je pristiglo devet aplikacija, a uvjete iz poziva ispunjavalo je sedam općina i gradova”, kazao je Jelić.\n“Potrebna je cirkulacija novca jer što je više bogatstva u jednom društvu to veći dio bogatstva pripada svima, a razvojem privrede i budžet ZDK će biti stabilniji. Imamo poslovne zone koje se tek razvijaju ali postoje i poslovne zone u kojima rade desetine kompanija i zapošljavaju veliki broj radnika. Nastavit ćemo pružati podršku lokalnim zajednicama kako bi poboljšale poslovni ambijent, privukle investicije i podstakli zapošljavanje”, kazao je Ganić, saopćeno je iz Pres- službe ZDK-a.


Imunološki sistem “pamti” – Treće oko\nTreceOko July 23, 2018 Imunološki sistem “pamti”2018-07-26T09:11:02+00:00 Zdravlje No Comment\nNaš imunološki sistem pamti bolesti – u ovom šokantnom otkriću upravo objavljenom u časopisu “The scientist”, naučnici tvrde da ova „memorija“ ukazuje na istinitost epigenetskih tvrdnji: da boljom komunikacijom možemo svoja tela da naučimo kako da povrate izgubljeno zdravlje\nDNK može da popravi samu sebe bez seckanja gena i drugih mehaničkih sredstava koje predlažu “ludi” naučnici širom sveta. Potrebno je, umesto toga, osloboditi stagnirajuću emocionalnu energiju koja predstavlja pretnju ćelijama imunološkog sistema. Na pojavu upala utiče sećanje ćelija našeg imunog sistema, tvrdi Jonas Ner iz nemačkog Centra za neurodegenerativne bolesti u Tibingenu.\n„Epidemiološke studije su pokazale da ukoliko, tokom života, patite od infektivnih bolesti i upala, u kasnijem periodu života možete dobiti Alchajmerovu bolest. Zapitali smo se da li imunološko pamćenje u ovim dugoživućim mikroglijama možda povećava rizik“, kaže dr Ner.\nImplikacije ovog otkrića su velike i za bolesti i za stanje uma ne samo kod Alchajmerove bolesti. Ukoliko su upale izazvane mikroglijama (glijalne ćelije mezoderma koje štite neurone) naših ćelija koje komuniciraju sa imunološkim sistemom, onda se on može drugim načinima „izdresirati“ da ne reaguje – pomoću ishrane, stanja uma, kontaktom sa prirodom, redukcijom stresa….\nMikroglije su vrsta neuroglijalnih ćelija smeštenih u mozgu i kičmenoj moždini. One deluju kao prvi i glavni oblik aktivne imunološke odbrane našeg centralnog nervnog sistema. (O drugim vidovima energije – klikni ovde)\nLjudi koji vežbaju jogu, meditaciju, borilačke veštine i druge aktivnosti koje utiču direktno na nervni sistem, jako dobro znaju da je regulisanje stresa od presudnog značaja za očuvanje autonomnog nervnog sistema – dela centralnog nervnog sistema koji direktno reaguje i bori se protiv bolesti taktikom: napadaj i beži.\nSvaki put kada prolazite kroz stresnu situaciju, vaš imunološki sistem (a time i vaša DNK i ćelije) to zabeleže. Stanje organizma pod stresom beleži autonomni nervni sistem i efikasno reaguje na sledeću stresnu situaciju. Vremenom, međutim, razvijaju se bolesti i disharmonija, jer telo nije istrenirano da reaguje drugačije na stresni događaj osim taktikom napadaj i beži – tačnije, stvara se upalni proces da bi se telo rešilo patogena ili povrede.\nStoga nije nikakvo iznenađenje što se čitav proces „napada na percepiranu pretnju“ događa na ćelijskom nivou, a sprovodi ga naš imunološki sistem. Niti je iznenađenje što osobe u konstantno povišenom emocionalnom stanju rizikuju da fizički obole od upalne bolesti.\nAko uklonimo percipiranu pretnju, izbrišemo sećanje na bolest ili promenimo sopstveni kapacitet da se izborimo sa stresom, onda naš imunološki sistem više ne mora da „memoriše“ bolest i depresiju – a oba stanja su nepovratno povezana sa hroničnim upalnim procesima.\nKada mlada osoba doživi traumu, njen normalni proces razvoja je duboko izmenjen. Mladi imaju tendenciju da skrivaju i pohranjuju te negativne emocije i sećanja u odvojene „fioke“ u umu, jer u trenutku traumatičnog događaja nisu u stanju da se izbore sa visokim emocionalnim nabojem.\nMeđutim, kako je ovo istraživanje dokazalo, zapravo nismo u stanju da od sebe sakrijemo bilo šta. Svako pojedinačno sećanje naše telo skladišti i ugrađuje u naš imunološki sistem i na sam nagoveštaj potencijalne traume pokreće taktiku napadaj i beži, sve dok se trauma ne isceli i očisti iz sećanja naše psihe.\nOslobađanjem emocionalnih trauma na zdrav način, naše pravo JA, neopterećeno bolom i stresom, počinje da se pomalja. Oslobađanjem stagnitajuće energije, zarobljene u “memoriji” našeg tela, poboljšava se kompletno zdravstveno stanje.\nNaše telo to razume sve do ćelijskog nivoa. Emocionalno isceljenje je presudan faktor fizičkog zdravlja.\nImuni sistem, stres\nMeđugorje – prevara? »


SAD ispitale novu protivbrodovsku raketu - 04.10.2019, Sputnik Srbija\nAmerička vojna mornarica uspešno je ispitala protivbrodovsku raketu NSM tokom vežbi u priobalnim vodama ostrva Gvam. 04.10.2019, Sputnik Srbija\n„Borbeni brod obalske zone Vojne mornarice SAD ’Gabrijel Gifords‘, klase ’independens‘, uspešno je demonstrirao mogućnosti rakete NSM 1. oktobra, tokom vežbi ’Pacifik Grifin‘“, saopštila je Pacifička flota SAD.\nTo je prvo testiranje tog tipa rakete u Indo-pacifičkom regionu.\n„Veoma sam ponosan na naš timski rad koji je doveo do uspešnog ispaljivanja NSM“, rekao je mornarički komandant Metju Leman.\nProtivbrodovska raketa NSM je ofanzivno, visokoprecizno oružje velikog dometa, koje može da nađe i uništi neprijateljske brodove na rastojanju do 100 morskih milja (185 kilometara). Raketa leti na relativno maloj visini iznad mora, ima mogućnost praćenja okoline i koristi usavršeni uređaj za samonavođenje radi preciznog pogađanja cilja u složenim uslovima.


DA NE ČUJE ZLO - Glas Podrinja\n(19. septembar 2013.)\nSUJEVERJE, UZ PROMAJU NAJPOZNATIJI DOMAĆI PROIZVOD\nIzbegavanje prolaska ispod merdevina i susretanja sa crnom mačkom, kao i hvatanje odžačara za dugme, predstavljaju oblike sujeverja, masovno rasprostranjenog kod nas. Mala doza sujeverja ne predstavlja lošu naviku, ali konstantna sujevernost može biti uvod u mnogo ozbiljnije probleme.\nProšlog petka, osobe koje boluju od paraskevidekatrifobije, stručnog naziva za strah od petka 13-og, ostale su kod kuće. Sugrađani koji nemaju problem sa ovim datumom kažu da su umereno sujeverni, ali da ne veruju previše u „crni petak“: „Pomalo sam sujeveran, ali za ovaj datum nemam neke posebne rituale“, kaže jedan Šapčanin, dok učenik srednje škole dodaje: „Svakog trianestog petka strahujem šta će se dogoditi u školi. Na svu sreću, danas niko nije ispitivao.“\nUverenje da će vam se u budućnosti nešto dobro ili loše dogoditi na osnovu vašeg postupka, osnovna je karakteristika sujeverja kojem su Srbi skloni, kažu stručnjaci.\n- Praksa i iskustvo pokazuju da smo kao nacija veoma sujeverni. Male doze sujeverja, poput gledanja u šolju, ili u karte, nisu opasne, ali problem predstavlja to što pojedinci, koristeći preteranu sujevernost pokušavaju da zarade. U medijima se često mogu videti oglasi „crnih“ i „belih magova“, koji lakovernim ljudima uzimaju novac, upozorava dr Jasmina Lazarević, psihijatar Opšte bolnice Šabac.


PONS: Do veće sigurnosti u saobraćaju osoba sa invaliditetom - Platforma Promeni\nKako bi obezbedili uslove za veće učešće osoba sa invaliditetom u procesu donošenja odluka, PONS fondacija organizovala je tribine i predala preporuke Gradu.\nKako kaže Vladimir Đorđević, jedan od pokretača inicijative “Sigurni u saobraćaju”, njihove aktivnosti usmerene su na osnaživanje osoba sa invaliditetom da aktivno učestvuju u zajednici.\n“Kako bismo dobili ona rešenja koja zaista dolaze odozdo na gore, smatramo da je neophodno da uključimo što veći krug ljudi direktno zainteresovanih za ovu temu. Tako smo ovde kao svoj cilj postavili uključivanje bitnih stejkholdera, pojedinaca – ne samo predstavnika organizacija koja predstavljaju osobe sa invaliditetom, nego i pojedinaca koji su osobe sa invaliditetom i koji žele da se aktiviraju, koji žele da naprave taj veoma važan iskorak u društvenom angažmanu, i taj naš prvi cilj je ostvaren, mi smo organizovali tribine na kojima su učešće uzeli ljudi koji ranije nisu često ili nisu uopšte istupali u javnost boreći se za ona pitanja koja ih se tiču”, navodi Vladimir Đorđević.\nJaz koji postoji između predstavnika organizacija i onih koji donose odluke, moguće je premostiti samo uključivanjem predstavnika i članova udruženja koji imaju ličnu motivaciju i sklonosti ka društvenom delovanju usmerenom ka osobama sa invaliditetom.\n“Ono što je takođe veoma važan cilj to je da njihov angažman bude prepoznat, i bude deo šireg dijaloga koji se odvija sa donosiocima odluka. Dakle, da se taj njihov proces angažovanja ne istroši unutar same grupe, već da on zaista bude društveno prepoznat”, kaže Đorđević.\nPitanje sigurnosti u saobraćaju je ključno za normalan život i funkcionisanje osoba sa invaliditetom u Nišu.\n“Definisali smo određeni set pitanja koja su došla iz same zajednice, koja su pripadnici zajednice smatrali veoma važnim za njihovu bezbednost. Organizovali smo tribine. Budući da su uslovi zbog kovida bili takvi, tribine su organizovane u onlajn okruženju putem Zoom aplikacije, i na tim tribinama se vrlo otvoreno diskutovalo o problemima koje osobe sa invaliditetom imaju u saobraćaju”, kaže on.\nTema tribina bili su i problemi vozača osoba sa invaliditetom, korisnika taksi prevoza, problemi koji postoje u javnom gradskom gradskom saobraćaju, slobodno kretanje trotoarima i korišćenje ivičnjaka, taktilne staze i zvučni semafori, kao i prevoz korisnika dijalize.\n“Okupili smo ljude koji su direktno pogođeni nedostacima u ovim temama, oni su mapirali sve probleme sa kojima se suočavaju,i nakon toga su ušli u proces razgovora, u koji smo uključili, takođe, i donosioce odluka”.\nKako bi se povezali i sa drugim članovima zajednice oni su u proces uključili i udruženje Porodična filharmonija, koja se takođe bavi problemima osoba sa invaliditetom.\n“Napravili smo savezništvo želeći da pokažemo da su mnoge teme, koje su važne za jednu kategoriju,jednako važne i za sve ostale kategorije ili za neke druge kategorije. Konkretno problem trotoara, problem ivičnjaka, problem prevoza u javnom gradskom saobraćaju je jednako izazovan i za osobe sa invaliditetom i za roditelje koji prevoze svoju decu kolicima”.\nUpravo zbog toga su, kako kaže Đorđević, očekivali veću podršku donosioca odluka.\n“Međutim to naše očekivanje da ćemo da dobijemo bolji fidbek od strane gradskih vlasti nije u potpunosti ostvareno. Mi imamo svakako vrlo snažnu i dobru podršku, i dobar dijalog smo uspostavili sa Upravom za saobraćaj Skupštine grada, kao i sa Parking servisom, ali je podrška nekih drugih službi koju smo potražili izostala. Nadamo se da će kroz dalji proces, kada dođe na red da se preporuke koje smo definisali i predali Gradskom veću, realizuju, da ćemo u tom delu da budemo uključeni kao partneri koji će moći da dalje zagovoraju i utiču na promene koje smo predložili”.\nPreporuke koje su predali Gradskom veću sadrže kratkoročna i dugoročna rešenja za poboljšanje sigurnosti u saobraćaju osoba sa invaliditetom.\n“Neka od njih su zaista jednostavna, recimo dešavalo se ranije da smo zbog nezadovoljstva stanara Sinđelićevog traga, na kome se sada nalazimo, uklonjene zvučne signalizacije sa semafora, jer je ona navodno stanarima okolnih zgrada pravila preveliku smetnju. Svakako postoji razumevanje da je tako nešto zaista moguće ali mislimo da rešenje koje ide ka tome da se zbog nečijeg komfora ukloni ozvučenje sa semafora, koje je nekoj drugoj kategoriji stanovništva presudno za bezbedan prelazak ulice, neprihvatljivo. ”.Uzimajući u obzir da stanarima okolnih zgrada zaista mogu da smetaju zvučni semafori, ali smatrajući da je bezbednost slepih i slabovidih ljudi primarni cilj, dali smo prodlog da se vrate zvučni semafori, ali sa prijatnijim zvucima”.\nPONS fondacija je za podršku u realizaciji ove inicijative konkurisala preko platforme promeni.rs\n“U našem društvu demokratija još ne funkcioniše na način na koji mi to želimo i na koji bi demokratija trebalo da fukcioniše, a to je da zapravo najšire kategorije stanovništva budu direktno uključene u donošenje odluka kroz svoje inicijative, kroz zadovoljavanje oni potreba koje se tiču te zajednice. I upravo tu je Fondacija Jelena Šantić, Nacionalna koalicija za decentralizaciju i njihovi partneri kroz ovaj program omogućila svima nama koji želimo da participiramo da to i ostvarimo. Ta podrška je utoliko važnija ako znamo da bez nje osnovne elemente našeg angažovanja i angažovanja osoba sa invaliditetom ne bismo mogli da izvedemo. Ta podrška nije samo materijalna, ta podrška takođe je i u pogledu edukacije i medijske promocije onoga što mi radimo”.\nU želji da premoste jaz koji postoji između tradicionalnog shvatanja demokratije i shvatanja demokratije u kom se svi uključuju,i u kom svi imamo jednaka prava i mogućnosti, PONS nastavalja svoje aktivnosti koje možete pratiti na njihovom zvaničnom sajtu.\nbezbednost u saobraćaju, OSI, pons, TMUS


KRIMINALAC GORAN KOS Oštećivao gradsku imovinu, ucjenjivao i podmićivao u Gradskoj upravi za vrijeme Radojičića – Banjaluka24\nKRIMINALAC GORAN KOS Oštećivao gradsku imovinu, ucjenjivao i podmićivao u Gradskoj upravi za vrijeme Radojičića\nRadnih Hrvatske obavještajne službe, više puta prijavljivani kriminalac Goran Kos proteklih je dana u banjalučkom naselju Starčevica uništavao saobraćajne znakove i drugu gradsku imovinu.\nTužilaštvo i policija se prave glupi ili to zaista i jesu!\nKako tvrde dobro obaviješteni izvori našeg portala za vrijeme mandata Igora Radojičića Goran Kos je vršio falsifikovanje dokumenata pokušavajući protivpravno prisvojiti kuću u ulici Kola srpskih sestara.\nOsim toga, Goran Kos je finansijer portala infoveza, na kojem se kao glavni uredk navodi Ivana Perišić Blagić, te kao novinar Stefan Blagić, iako nijedno nema veze sa novinarstvom, već sa političkim angažmanom.\nGoran Kos je notorni kriminalac koji se bavi ucjenama, reketarenjem, švercom i drugim zakonom zabranjenim radnjama u čemu ga Tužilac Žana Bojić i ljudi iz MUP-a Srpske još uvijek uspješno štite.\nSlične teme: FeaturedGoran Kos\nMatejevi drugovi iz IMUĆNIH porodica ponovo po lupom policije: Postoji MISTERIOZNI trag koji zbunjuje\nMOJA DUŽNOST JE DA LJUDIMA KAŽEM ISTINU Nenad Periš u suzama OTKRIO SVE\nTUŽILAŠTVO NESPOSOBNO Slučaj ,,Kos” nije pomjeren sa mrtve tačke\nGoran Kos ucjenjivao političare za milion maraka, zaradio krivičnu prijavu\nSvijetprije 21 minuta


Prvi izvoz elektronskog otpada u Singapur Prvi izvoz elektronskog otpada u Singapur – Personal magazin\nBiS Reciklažni centar započeo je danas izvoz prvog od šest kontejnera, koji čine kontigent od 100 tona, nereciklabilnog elektronskog i električnog (EE) otpada u Singapur. Kompanija Božić i Sinovi d.o.o.,…\nBiS Reciklažni centar započeo je danas izvoz prvog od šest kontejnera, koji čine kontigent od 100 tona, nereciklabilnog elektronskog i električnog (EE) otpada u Singapur.\nKompanija Božić i Sinovi d.o.o., u okviru koje posluje BiS Reciklažni centar, je potpisala višegodišnji ugovor sa renomiranom singapurskom kompanijom o izvozu EE otpada u Singapur. Kompanija Božić i Sinovi je prva kompanija koja vrši izvoz nereciklabilnog materijala u Singapur.\n„Izvoz nereciklabilnog EE otpada predstavlja veliki početak čišćenja Srbije od štetnog elektronskog otpada i priliku za podizanja svesti o značaju ekologije”, zaključio je generalni direktor kompanije Božić i Sinovi doo.\nPrvi izvoz elektronskog otpada u Singapur was last modified: July 14th, 2010 by Redakcija\nBIS Reciklažni centare-otpadelektronski otpadSingapur


Izvor: NoviMagazin.rs, 12.Feb.2019, 20:49\nVisoki funkcioneri američke administracije uputili su pismo kosovskim liderima u kome su ih upozorili da odnosi SAD i Kosova ne mogu biti vraćeni na "prethodni, zavidni" nivo dok Priština ne ukine takse od 100 odsto na uvoz robe iz Srbije i BiH, preneo je večeras portal Kossev.\nPo navodima portala, američki zvaničnici su juče uputili pismo predsedniku i premijeru Kosova, Hašimu Tačiju i Ramušu >> Pročitaj celu vest na sajtu NoviMagazin.rs << Haradinaju, kao i predsedniku kosovskog parlamenta Kadriju Veseljiju u kome se izrazili "nevericu" zbog odluke Prištine da "ignoriše savete" SAD u vezi sa suspenzijom spornih taksi.\n"Kosovo nema boljeg prijatelja od SAD. Radili smo mnogo godina na postizanju budućnosti u kojoj ljudi na Kosovu mogu da žive onako kako izaberu, u miru. Hiljade diplomata i vojnika SAD su se lično založili u pokušajima da se za Kosovo izgradi budućnost. Neverovatno je da posle svega što smo zajedno ostvarili, Kosovo tako olako ignoriše naše savete", stoji u pismu.\nNavodi se i da akcije Prištine poput uvodjenja taksi na uvoz proizvoda iz Srbije i BiH, "podrivaju sposobnost SAD da nastave da saradjuju" sa Kosovom na "širokom spektru zajedničkih ciljeva".\n"Nakon što su naši zahtevi za suspenziju taksi bili zanemareni, odlučili smo da preduzmemo korake kako bi pokazali našu zabrinutost, uzimajući u obzir i naše bezbednosno partnerstvo. Za početak, odlučili smo da otkažemo planirano putovanje komandanta Nacionalne garde Ajove, generala Ora na Kosovo. S obzirom na problematičnu akciju koju je poduzela vaša vlada, ne bi bilo prikladno da dodje do takve posete. Pažljivo ćemo razmotriti druge aspekte naše saradnje i preispitati da li i njih takođe treba ograničiti", stoji u pismu.\nAmerički zvaničnici su naveli da je Vašington spreman da "pomogne i podrži Kosovo u postizanju sveobuhvatnog sporazuma o normalizaciji odnosa sa Srbijom, koji se bazira na medjusobnom priznanju, koji je trajan, koji može biti sproveden i koji donosi korist obema stranama".\n"Naša namera je da osiguramo da Srbija i Kosovo deluju na odgovoran način kako bi proces dijaloga ponovo otpočeo. Prvi korak ka ovom putu je suspenzija odluke o taksama. Dok to ne učinite, ne možemo naše odnose vratiti na prethodni, zavidni nivo", stoji u pismu koje su potpisali zamenik pomoćnika američkog državnog sekretara Metju Palmer, zamenik pomoćnika sekretara odbrane Lora Kuper i glavni direktor za evropska pitanja Nacionalnog saveta bezbednosti SAD, Džon Ert.\nVisoki funkcioneri američke administracije uputili su pismo kosovskim liderima u kome su ih upozorili da odnosi SAD i Kosova ne mogu biti vraćeni na "prethodni, zavidni" nivo dok Priština ne ukine takse od 100 odsto na uvoz robe iz Srbije i BiH, preneo je večeras portal Kossev.Po navodima portala,...


Sjedinjene Države uputile zvaničnu protestnu notu iranskim vlastima\nSAD su uputile zvaničnu protestnu notu iranskim vlastima zbog incidenta koji se dogodio prošle nedelje kada su patrolni čamci iranske Revolucionarne garde navodno provocirali brodove mornarice SAD u Ormuškom moreuzu. Notu su uručile švajcarske vlasti koje zastupaje američke interese u Teheranu.\nDiplomate objašnjavaju da se u protestnoj noti ponavlja ono što su američki zvaničniciveć rekli povodom incidenta. Oni navode da činjenica što je upućen zvanični protest samo pokazuje težinu problema i zabrinutost koja postoji u Vašingtonu. Zvaničnici iz američke mornarice su rekli da je 5 iranskih patrolnih čamaca agresivno kružilo oko američkih ratnih brodova u međunarodnim vodama Ormuškog moreuza, preteći da će ih razneti bombama. Iranski patrolni čamci su se povukli posle upozorenja sa američkih brodova i, prema rečima zvaničnika iz Pentagona, kada su američke snage bile spremne da otvore vatru. Predsednik Buš je u Jerusalimu u sredu ponovo istakao da je incident bio provokativan i opasan i da Iranci, kako je rekao, «prosto i jednostavno to nije trebalo da rade».\nZamenik portparola američkog Državnog sekretarijata, Tom Kejsi, rekao jenovinarima da je protestna nota uručena posredstvom švajcarske vlade, koja zastupa američke interese u Teheranu od prekida diplomatskih odnosa SAD i Irana 1980. Kejsi je rekao da nota odslikava reči predsednika Buša koji je izjavio da je incident provokacija i da ne prihvata tvrdnju iranskih vlasti da je to bila rutinska operacija njihovih snaga i ne predstavlja nikakvu pretnju.\n«Mislim da je svima jasno šta se dogodilo. Čuli ste predsednika i čuli ste od drugih zvaničnika naš stav u vezi sa tim. Ne želimo da Iranci preduzimaju bilo kakve provokativne akcije protiv naših brodova ili protiv brodova koji prolaze tim međunarodnim vodama.»\nPentagon je početkom nedelje objavio snimak incidenta na kojem se vidi da su iranske snage prišle vrlo blizu brodova američke mornarice, a članovi posade sa američkih brodova se čuju kako upozoravaju Irance da ne prilaze, dok glas na iranskom preti da će američki brodovi da eksplodiraju za nekoliko minuta. Iran tvrdi da je snimak lažan, a na državnoj televiziji je emitovao sopstvenu traku na kojoj iranski mornari traže od američkih brodova da se identifikuju, ali se ne čuju pretnje. Incident je povećao zategnutost između SAD i Irana, čiji su odnosi već uzdrmani zbog iranskog nuklearnog programa i navodnog podržavanja pobunjenika u Iraku.


mart « 2010 « Glas Kragujevca\nDe Filipis zadovoljan radnicima\nPosted by GK in Ekonomija Beograd - Đovani de Filipis, predsednik Fiat automobila Srbija, izjavio je za B92 da je zadovoljan saradnjom sa radnicima u Kragujevcu. Komentarišući odluku 50-ak zaposlenih da napuste kragujevačku fabriku, nezadovoljni uslovima rada, de Filipis je rekao da je Fiat spreman da ih vrati na posao. "Rekao bih da imate 95 odsto ljudi koji svoj posao obavljaju na veoma dobar način. Imate i neke ljude čiji je izbor da traže nešto drugačije. Mi smo svima ponudili da rade kod nas i bićemo srećni ako neki od njih odluče da se vrate na posao“, izjavio je de Filipis.\nBez većih iznenenađenja\nKompanija Fijat će 21. aprila razmotriti biznis plan za sledeću godinu. De Filipis kaže da “neće biti većih iznenađenja” u delu plana za Srbiju: “Sve je uglavnom rečeno. Gradimo novu fabriku, zapravo preuredjujemo postojeću, ali to u stvari izgleda kao da se gradi nova. Kapacitet te fabrike biće 200.000 vozila godišnje, uz mogućnost da proizvodnja bude i veća. Ispod tog broja vozila ne bi imalo smisla držati fabriku”.\n“Kada smo počeli sa poslom ovde u Srbiji ušli smo u fabriku čija je proizvodnja u dužem vremenskom periodu bila na veoma niskom nivou. U trenutku preuzimanja fabrika je proizvodila nekih 20 automobila dnevno. Sada proizvodimo 120. Zato mislim da je učinak, sve u svemu, dobar”, objašnjava de Filipis. “Rekao bih da imate 95 odsto ljudi koji svoj posao obavljaju na veoma dobar način. Imate i neke ljude čiji je izbor da traže nešto drugačije. Mi smo svima ponudili da rade kod nas i bićemo srećni ako neki od njih odluče da se vrate na posao”, komentariše sagovornik B92 navode da je 58 zaposlenih tražilo da napusti Fiat. Planovi od 700 miliona evra Povodom žalbi radnika “da više rade, a da su im plate iste kao kad su radili u Zastavi”, naveo je da Fijat nije smanjivao plate: “Prvog meseca rada sa nama ljudi su dobili dve plate. Jednu od nas i jednu od Zastave. To je zato što je Zastava kasnila sa platama. Naravno, postoji i onaj deo plate koji se odnosi na prevoz i topli obrok koji će se videti uz isplatu sledećeg meseca. Mislim da će tada ljudi bolje razumeti šta su dobili”. De Filipis navodi i da je situacija u fabrici popravljena, poslednjih godinu dana: ”Mogu li da pitam šta mislite o radu u fabričkoj hali u kojoj nema grajanja, ni kada je minus 15? Ili kada vam se lome delovi, jer nisu skladišteni u posebne kontejnere? Ili kada sami morate da podižete težak teret? Rekao bih da su poboljšanja koja su se dogodila gotovo sva bila usmerena na poboljšanje uslova rada”. Predsednik FAS tvrdi da Fiat ne kasni sa investiranjem u Zastavu: “Mi smo u postupku narudžbine mašina, koje će verovatno stići sledeće godine. Govorimo o planovima od 700 miliona evra, o rekonstrukciji fabrike od 400.000 kvadrata. To se ne završava za jedan dan, iako razumem nestrpljenje”, navodi B92. Radnici žele da ostanu\nOd 58 radnika koji su nedavno zatražili raskid ugovora o probnom radu u Fiat automobilima Srbija, 30-ak se predomislilo, pišu Večernje novosti. O toj mogućnosti nadležni u Ministarstvu ekonomije bi trebalo da razgovaraju sa generalnim menadžerom FAS-a Đovanijem de Filipisom. Radnici su se prethodno žalili na „ubitačni“ ritam rada i nehuman odnos nižih rukovodilaca, regrutovanih među Zastavinim kadrovima.\nProtokol tri univerziteta\nPosted by GK in Društvo Kragujevac - Rektori tri državna Univerziteta u Kragujevcu, Nišu i Prištini, sa privremenim sedištem u Kosovskoj Mitrovici, potpisali su u Kragujevcu Protokol o saradnji. Protokol su potpisali rektori Univerziteta u Kragujevcu Slobodan Arsenijević, Univerziteta u Nišu Miroljub Grozdanović i u Kosovskoj Mitrovici Zdravko Vitošević.\nMinistar prosvete Žarko Obradović, koji je prisustvovao potpisivanju dokumenta o saradnji univerziteta, ocenio je da će Protokol značiti mnogo za podizanje kvaliteta nastave, zbog međusobnog povezivanja, razmene ideja i poboljšanja znanja i uspeha studenata. "Ovo je pokušaj da se pripreme za ulazak u evropski prostor visokog obrazovanja, na svoj način, jer kompetencije uvek treba da postoje, a rezultat treba da bude što veći kvalitet", rekao je Obradović.\n"Protokol je značajan za sva tri univerziteta, da usaglasimo kriterijume i napravimo zajedničku saradnju. Univerzitet nije samo mesto gde se stiče obrazovanje i gde se bavimo naukom, već moramo preuzeti i odgovornost za razvoj regiona", ocenio je Grozdanović. Arsenijević je dodao da će Protokol ojačati visokoškolske ustanove budu u regionu, kao i svetu što, pored ostalog, podrazumeva razmenu kadrova i pomoć u osnivanju studijskih grupa. "Ovo je plodna trilateralna saradnja, naročito značajna za najugroženiji Univerzitet u Mitrovici", ocenio je Arsenijević.\nPo rečima Vitoševića, Protokol je će u narednih 10 godina doprineti razviju sva tri Univerziteta. "Za naših 10.000 studenata i oko 800 nastavnika Protokol znači novi početak", rekao je Vitošević i dodao da je Univerzitet u Prištini, sa sedištem u Kosovskoj Mitrovici, od 17. do 24. marta posetila ekspertska grupa Evropske univerzitetske asocijacije. Jedna od preporuka te asocijacije bila je da Univerzitet u Prištini, kroz saradnju sa ostalim visokoškolskim ustranovama, treba da poboljša kadrovske potencijale, prostor i opremu za razvoj obrazovanja i naučno-istraživačkog rada, prenosi RTS.\nCvetković: Izvozom do radnih mesta\nPosted by GK in Ekonomija Beograd, Mokra Gora, Kragujevac - Tri glavna problema sa kojima se Srbija suočava su niska konkurentnost, nedovoljno orijentisanje privrede ka izvozu i nezaposlenost, izjavio je Mirko Cvetković, na menadžerskom forumu na Mokroj Gori. Po njegovim rečima, Jedan od razloga je učešće izvoza u bruto-društvenom proizvodu, koji je ispod 20 odsto, dok u drugim zemljama prelazi 50 procenata. Cvetković je rekao i da je povećanje izvoza ključni uslov za obezbeđivanje privrednog rasta i novih radnih mesta.\nPremijer nije zadovoljan pozicijom koju Srbija zauzima na listi privredne konkurentnosti na listi Svetskog ekonomskog foruma: "Jedna poruka je da smo mi izgubili na konkurentnosti. U poređenju sa 133 zemlje pali smo na 93. mesto. Dva su tu pitanja – da li mi realno jesmo 93. od 133 zemalja i zašto smo u godini krize, kad su nam s jedne strane rejtinzi porasli, izgubili taj rang. Ne samo što smo na 93. mestu, gledano ukupno, loše rangirani, već, ako se uporedi region, na našu žalost, iza nas se nalaze samo Albanija i BiH. Kao jedan od načina za podizanje konkurentnosti privrede i smanjenju nezaposlenosti Cvetković vidi u većem angažovanju srpskih menadžera. Aleksandar Vlahović, direktor beogradskog Ekonomskog instituta, deli premijerovo mišljenje, ističući da je za uspeh u tome veoma važna njihova obučenost: "Smatramo da postoji ogroman prostor za unapređenje ove oblasti, koja bitno doprinosi školovanju kvalitetnih menadžera. Videli smo da postoji jedno zaista tržište menadžementa, ili menadžera u Srbiji i da podaci pokazuju da postoji potreba za unapređenjem i tehničkih znanja i veština. Nadam se da je ovo početak uspešnog projekta, koji ćemo dograđivati”. Na dvodnevnom ekoniomskom forum na Mokroj Gori, koji se završava danas, učestvuju generalni direktori domaćih i međunarodnih kompanija, predstavnici države, asocijacija privrednika i obrazovnih institucija javnog i privatnog sektora, navodi B92.\nFiat priprema kragujevačke pogone Fiat automobili Srbija (FAS) uveliko priprema građevinsku infrastrukturu i rekonstrukciše pogone u Kragujevcu, za novu opremu i probnu proizvodnje novog automobila, do krajem prvog kvartala 2011. U rekonstrukciju pogona Fiat će uložiti više stotina miliona evra, piše Z. Radovanović, za Danas.\nNakon Uskršnjih praznika, startovaće izgradnja nove energane, koja će obezbeđivati toplotu, energente i fluide za proizvodnju 300.000 automobila godišnje. Nedavno je započela i izgradnja trafo staniica. Predviđeno je autonomno snabdevanje električnom energijom Karoserije, Montaže, Lakirnice, Preseraja i pogona Manjeti Mareli. rekonstruišu se i krovne konstrukcije pojedinih pogona. U Mehaničkoj obradi, gde će Manjeti Mareli locirati proizvodnju delova od plastike, rekonstruiše se 10.000 kvadrata krova, za instaliranje nove opreme, kao i 16.000 kvadrata krovne konstrukcije Karoserije. Uskoro će početi i podizanje krovova nad Montažom i Lakirnicom, koje takođe očekuju novu opremu. U izgradnju nove Lakirnice biće uloženo oko 100 miliona evra. Radnici se predomišljaju\nOd 58 radnika koji su nedavno zatražili raskid ugovora o probnom radu u kompaniji FAS, 30-tak se predomislilo i sada žele da ostanu u novoj fabrici. O toj mogućnosti nadležni u Ministarstvu ekonomije danas bi trebalo da razgovaraju sa generalnim menadžerom FAS-a Đovanijem de Filipisom. Radnici su se žalili na „ubitačni“ ritam rada i nehuman odnos nižih rukovodilaca, regrutovanih među Zastavinim kadrovima, navodi isti list, iz Kragujevca.\nŠoškića za guvernera\nDejan Šoškić, sada na funkciji predsednika Saveta Narodne banke Srbije, najozbiljniji je kandidat za koga su svi u vrhu vlasti, saznaje "Blic". U užem izboru su i član Saveta NBS-a i bivši viceguverner, Milojko Arsić i glavni ekonomista Svetske banke, Dušan Vujović. Sa izborom sadašnjeg predsednika Saveta NBS načelno se slaže i G17, koji je ranije predložio Dušana Vujovića. Prema saznanjima lista, Šoškić je kandidat koga će predložiti Demokratska stranka, koja prema koalicionom dogovoru u ovom mandatu predlaže guvernera.\nPosted by GK in Politika Beograd – Skupština Srbije, posle 13 sati rasprave, usvojila je Deklaraciju kojom je osudila zločin nad bošnjačkim stanovništvom Srebrenice, u julu 1995. godine. Za Deklaraciju kojom osuđuje zločin na način utvrđen presudom Međunarodnog suda pravde, glasalo je 127 poslanika vladajuće koalicije, dok je protiv bio 21, a jedan poslanik nije glasao. Poslanici Srpske radikalne stranke i Liberalno demokratske stranke nisu učestvovali u glasanju.\nDeklaraciju su podržale poslaničke grupe Za evropsku Srbiju, G17 plus, Socijalistička partija Srbije – Jedinstvana Srbija, Partije ujedinjenih penzionera Srbije i manjine. Protiv su bili poslanici Demokratske stranke Srbije i Nove Srbije, a poslanici Srpske napredne stranke napustili su salu pre glasanja. Nije prihvaćen predlog šefa poslaničke grupe DSS-a Miloša Aligrudića da poslanici glasaju prozivkom. Usvojenom deklaracijom, Skupština Srbije poziva sve nekadašnje sukobljene strane u Bosni i Hercegovini i drugim državama bivše Jugoslavije da nastave proces pomirenja i jačanja uslova za zajednički život, zasnovan na ravnopravnosti nacija i punom poštovanju ljudskih i manjinskih prava i sloboda, da učinjeni zločini više nikada ne bi bili ponovljeni. Skupština Srbije izražava očekivanje da će i najviši organi drugih država, s područja bivše Jugoslavije, na sličan način osuditi zločine protiv pripadnika srpskog naroda, kao i da će uputiti izvinjenje i izraziti saučešće porodicama srpskih žrtava, stoji u Deklaraciji. U preambuli Deklaracije navedena su međunarodna akta na koje se poziva, kao Univerzalna deklaracija UN-a o ljudskim pravima i Ustav Srbije, u kojem stoji da su ljudski životi i dostojanstvo neprikosnovani. Skupština Srbije pruža podršku radu državnih organa, zaduženih za procesuiranje ratnih zločina i za uspešno okončanje saradnje sa Medjunarodnim krivičnim tribunalom za bivšu Jugoslaviju, u čemu naročitu važnost ima otkrivanje i hapšenje Ratka Mladića, radi suđenja pred Haškim tribunalom, prenose agencije i B92. Suprotno o moralu\nPotpredsednica Nove Srbije Dubravka Filipovski iznela je za B92 stav koji podržava većina opozicionih partija, da je potrebno da se istovremeno osude svi zločini počinjeni na prostoru bivše Jugoslavije. “Naša moralna obaveza je da osudimo sve zločine i samo tako ćemo doći do pomirenja i ući u proces pomirenja i budućnosti ovog naroda. Ako mi na ovaj način prihvatimo tu omču oko vrata gde se na mala vrata za srpski narod govori kao za genocidni narod, mi nećemo nigde stići”, ocenila je ona. Sonja Biserko kritikovala je za isti medij deo opozicije da koči napredak zemlje: “Pa, ne mogu partije koje su podržavale taj projekat danas da Srbiju koče na način kako su je danas kočile u parlamentu i da šalju jednu takvu poruku svetu i u krajnjoj liniji građanima Srbije. To je nedozvoljivo, moralno nedozvoljivo”.\nDeklaracija i o zločinima nad Srbima\nKolegijum Skupštine Srbije, koji je predsednica parlamenta Slavica Đukić-Dejanović zakazala za četvrtak, razmatraće deklaraciju o zločinima počinjenim nad Srbima, na prostoru bivše Jugoslavije. Dejanovićeva je izjavila da je vladajuća većina napisala početnu verziju tog dokumenta i dodala da će se predlog te deklaracije relativno brzo naći pred poslanicima, prenosi isti medij.\nDojava da je ispred Narodne skupštine podmnetnuta bomba bila je lažna, utvrdile su kontradiverzione jedinice, pregledom terena, saopšteno je iz Ministarstva unutrašnjih poslova Srbije. Dojava je upućena iz javne govornice, a tokom pregleda narodni poslanici nisu evakuisani, navodi Beta.\nSudar u CERN-u bez smaka sveta\nPosted by GK in Društvo Ženeva - U Evropskom centru za nuklearna istraživanja (CERN), blizu Ženeve, obavljen je prvi sudar subatomskih čestica, pri rekordnoj energiji, u pokušaju da se stvori mini verzija Velikog praska, koji je doveo do nastanka svemira, pre 14 milijardi godina. Eksperiment treba da omogući proučavanje prirode materije i poreklo zvezda i planeta, prenosi Rojters. "Ovo je važan prodor u nauci. Kročili smo tamo gde još niko nije zašao. Otvorili smo novi prostor za fiziku", izjavio je Oliver Buhmiler, jedan od vodećih istraživača u ovom projektu, vrednom 10 milijardi švajcarskih franaka. Sudar je izveden pri rekordnoj energiji od 7.000 milijardi elektron-volti (sedam teravolti) i za nano-frakciju sekunde sporije od brzine svetlosti, u CERN-ovom tunelu, poznatom i kao veliki Hadronov kolajder (LHC), koji se u dužini od 27 kilometara pruža na 100 metara ispod švajcarsko-francuske granice. U najvećem eksperimentu izvedenom u svetu, dva snopa protona, krećući se ukrug u suprotnom smeru, brzinom od 99,999 odsto brzine svetlosti, sudarili su se pri rekordnoj do sada neostvarenoj energiji. Nova era nauke\nDo sudara snopova protona došlo je u jednom od najvećih i najsloženijih naučno-tehnoloških projekata preduzetih u nauci. Doprinos izgradnji tzv. Hadronskog sudarača dali su i naučnici iy Srbije. Ceo događaj direktno je prenošen na Fizičkom fakultetu, uz objašnjenja eksperata, sa prof. dr Petrom Adžićem na čelu. U Evropskom centru za nuklearno istraživanje kažu da će proći meseci pre nego što budu objavljena naučna otkrića iz eksperimenta, delom i zbog toga što će kompjuteri morati da sortiraju ogroman broj podataka o sudaru protona. Eksperiment je jutros bio odložen na nekoliko sati, zbog problema sa strujom, zbog čega kolajder nije bio u mogućnosti da dostigne napon od potrebnih 7.000 milijardi volti. Narednih meseci i godina, naučnici CERN-a očekuju da će eksperiment skinuti veo sa nekih od misterija kosmosa – kako je materija pretvorena u masu nakon Velikog praska i šta je tamna ili nevidljiva materija koja sačinjava 25 odsto kosmosa, prenosi Tanjug.\nU jučerašnjem eksperimentu, rojevi protona sudarili su se sa tri puta većom energijom nego ikada pre. Naučnici u Evropskoj organizaciji za nuklearna istraživanja, skraćeno CERN, nazvali su današnji eksperiment "krupnim prodorom" i "početkom nove ere u nauci."\nNeslaganja o crnim rupama\nVeliki hadronski sudarač sagrađen je ispod zemlje, na granici između Švajcarske i Francuske, nedaleko od Ženeve. Izgradnja je koštala oko 10 milijardi dolara. U njegovim paralelnim tunelima, kojima rojevi protona lete brzinom bliskom brzini svetlosti, vladaju duboki vakuum i temperatura bliska temperaturi u svemiru. Sudari čestica izazivaju oslobađanje ogromne energije, ali u mikroskopski malom prostoru.\nSvrha tih eksperimenata je pronalaženje odgovora na pitanje zašto postoji materija, zašto materije ima mnogo više nego antimaterije i kako je nastao svemir. Naučnici takođe pokušavaju da odgovore na pitanje od čega se sastoji nevidljiva, takozvana "tamna materija," od koje se prema proračunima sastoji 25 odsto svemira. Neki evropki i američki naučnici upozoravali su da bi sudaranja čestica tako visoke energije mogla da stvore mikroskopski malu "crnu rupu," koja bi mogla da se prošire i proguta zemlju. Ali naučnici koji izvode eksperimente u sudaraču nazvali su ta strahovanja smešnim, potseća Glas Amerike.\nI Portugalski na FILUM-u\nPosted by GK in Društvo Kragujevac – Ambasador Portugala u Srbiji Luis de Almeida Samapajo najavio je danas u Kragujevcu da će Srbiju na jesen, posetiti visoka delegacija te zemlje, predvođena premijerom, sa brojnim privrednicima, povodom stogodišnjice od potpisivanja prvog međudržavnog ugovora dve zemlje. Srbija i Portugal treba da jačaju ekonomsku saradnju, kazao je de Almeida, kao i da čini velike napore kako bi mobilisao portugalske privrednike da investiraju u Srbiji. Ambasador Portugala je rekao da njegova zemlja želi da u što skorije vreme vidi Srbiju u Evropskoj uniji gde i pripada. Sa dekanom kragujevačkog Filološko umetničkog fakulteta (FILUM) Slobodanom Štetićem de Almeida je potpisao sporazum o pokretanju fakultativne nastave portugalskog jezika, za koju se prijavilo oko 150 studenata. Povodom saradnjie sa kragujevačkim Univerzitetom de Almeida je izjavio da je krajnji cilj da se na FILUM osnuje katedra za portugalski jezik i da će već ove godine jedan broj kragujevačkih studenata posetiti Portugal, navodi FoNet.\nAmbasador Portugala je u Skupštini Kragujevca razgovarao sa članom Gradskog veća za nauku i saradnju sa Univerzitetom Nadom Milićević i zamenikom predsednika Skupštine grada Miodragom Nikolićem. De Almeida je rekao da u Portugalu postoje velike simpatije za Srbiju i srpski narod, zbog međusobne sličnosti, prenosi Služba za informisanje Skupštine grada. No Comments\nEho balkanskih ratova\nPosted by GK in Društvo Nakon višemesečne polemike, poslanici Skupštine Srbije pokrenuli su raspravu o predlogu deklaracije, kojom se osuđuje zločin nad Bošnjacima, u Srebrenici, 1995. godine. Kao što se i očekivalo, debata je izuzetno burna. Većina opozicionih stranaka odlučno se protivi dokumentu, koji nisu prihvatili ni svi poslanici vladajuće većine. Tesna većina za kontroverzni dokument je izgleda ipak obezbeđena, nakon što je tekst konačno podržao i lider Jedinstvene Srbije Dragan Marković-Palma. U ime vladajuće većine, predlog je obrazložila Nada Kolundžija, šef poslaničke grupe Za evropsku Srbiju. "Osudjujući stravičan zločin u Srebrenici nad bošnjačkim stanovništvom, odajući poštu žrtvama i izražavajući saosećanja sa njihovim prodicama mi danas uzimamo odgovornost da sa budućih generacija skinemo teško breme koje su nam ostavili pojedinci", istakla je Kolundžija. SNS još se nije izjasnila da li će podržati Predlog deklaracije o Srebrenici vladajuće kolacije, ali je danas podnela sopstvenu Deklaraciju o osudi svih zločina počinjenih u građanskom ratu u bivšoj Jugoslaviji i posebno zločina u Srebrenici. Poslanik DSS Jovan Palalić ocenio je da predložena Deklaracija o Srebrenici stavlja žig na Srbiju, a ne na pojedince koji su počinili zločin 1995. godine i da je pogubna za Srbiju. Poslanik Bošnjačke liste za evropski Sandžak Esad Džudžević izjavio je da je prava mera osude zločine u Srebrenici rezolucija Evropskog parlamenta, koju bi trebalo da usvoji i Skupština Srbije. Džudžević je rezoluciju EP pročitao za govornicom i zatražio je da se 11. jul proglasi Danom sećanja na žrtve zločina u Srebrenici. Dragan Vasiljković, poznatiji kao kapetan Dragan može da bude izručen Hrvatskoj, odlučio je Vrhovni sud Australije, koji je poništio odluku Saveznog suda, po kojoj u Zagrebu ne bi imao pravdeno suđenje, zbog političih uverenja. Odluka Vrhovnog suda otvara put za izručenje Vasiljkovića Hrvatskoj, koja ga tereti za ratne zločine navodno počinjene početkom devedesetih godina prošlog veka. Dragana Vasiljkovića roditelji su doveli kao dete u Australiju, iz koje se početkom devedesetih godina vratio u Srbiju, gde je postao paravojni komandant. Pre 4 godine uhapsila ga je australijska federalna policija, na osnovu ekstradicionog zahteva hrvatske vlade, koja želi da ga sasluša zbog navodnih ratnih zločina. U vreme dok je bio paravojni komandant, bio je poznat po nadimku Kapetan Dragan. Optužen je da je zlostavljao ratne zarobljenika i da je predvodio jedinicu poznatu kao "Crvene beretke", koja je progonila hrvatsko stanovništo iz njihovih domova. Vasiljković, koji se svojevremeno profesionalno bavio golfom, odbacuje sve optužbe. Suprotstavio se zahtevu za izručenje, a australijski Savezni sud prvobitno je odlučio ga ne treba izručiti Hrvatskoj, zbog mogućnosti da na nepristrasnost procesa utiču njegova politička uverenja. Nakon žalbe australijske vlade, tu odluku sada je poništio Vrhovni sud, čime je otvoren put za ekstradiciju. Povodom odluke australijskog Vrhovnog suda, prijatelj Vasiljkovića i saradnik njegovog pravnog tima Ilija Glišić izjavio je za BBC da pravni tim nije zadovoljan odlukom, ali da je ona očekivana. Vasiljkovićevim zastupnicima preostaje da ulože još jedan apel, ministru unutrašnjih poslova, navodi britanski javni medij. No Comments\nTadić: U decentralizaciju bez zloupotreba\nPosted by GK in Društvo Beograd - Predsednik Srbije Boris Tadić upozorio je da svaka politička zloupotreba decentralizacije može proizvesti suprotan efekat – destabilizaciju zemlje. Otvarajući u Skupštini Srbije prvu Nacionalnu konferenciju o decentralizaciji, Tadić je kazao da Srbija mora pronaći nova rešenja, jer se ne može oslanjati na modele iz prošlosti, ili iz Poljske, Nemačke, Španije.\n"Svaki pogrešan pristup decentralizaciji je opasan i može proizvesti kontraefekat i, umesto poboljšanja društva, možemo doći u situaciju da izazovemo šok", upozorio je Tadić. Dugotrajan proces\nPoručio je i da je decentralizacija dugotrajan proces za koji se društvo mora pripremiti opsežnim radom na polju saobraćajne i telekomunikacione infrastrukture. "Svaka tema o decentralizaciji i novoj promeni ustava je izlišna ako se ne stvore materijalne i fizičke pretpostavke", smatra Tadić. Po njegovim rečima, to je dugotrajan društveni proces koji zahteva "plan bolji od svakog koji je Srbija do sada imala".\nPredsednik Srbije je istakao da je najveći državni problem depopulizacija i migracija iz pojedinih krajeva, na šta decentralizacija mora da pruži efikasan odgovor i rešenje. "Teritorijalna organizacija Srbije treba da omogući funkcionisanje života u svim delovima zemlje. To se ne može učiniti preko noći i ako se oslanjamo na princip želja", naveo je Tadić. Drugi najveći problem Srbije, kako je istakao, je "destrukcija" obrazovnog sistema, koja već ima dalekosežne posledice. "Investicija u obrazovanje i nauku je investicija u budućnost i nikakva decentralizacija nam ne može pomoći ako ne ulažemo u obrazovanje. Ako nemamo svoja sredstva, moramo da se zadužujemo, da ulažemo u budućnost", rekao je Tadić.\nMinistri finansija i ekonomije, Diana Dragutinović i Mlađan Dinkić, složili su se da je Srbiji neohodna decentralizacija, a da je taj proces nemoguć bez fiskalne i političke decentralizacije.\nEvropska unija (EU) pozdravlja nameru Srbije da sprovede reforme i da se decentralizuje. To se odslikava u prošloj, sadašnjoj i budućoj pomoći koju Unija u tom smislu daje Srbiji, izjavio je Vensan Dežer, šef delegacije EU. Podsetio je da je ta pomoć, samo u finansijskim sredstvima, iznosila više od 200 miliona evra. Ukazao je da ni EU nema opšteprihvaćeni model decentralizacije i da svaka država članica primenjuje sopstveni model, pa tako i Srbija treba da pronađe sistem koji će njoj najviše odgovarati. "Ključni princip je subsidijarnost, odnosno da se sve odluke donose na nivou što bližem samim građanima", rekao je Držer i dodao da decentralizacija treba građanima da donese "više vlasti i više odgovornosti". Po rečima Dežera, lokalne vlasti moraju da budu sposobnije i odgovornije, a neophodan je i "izborni okvir za decentralizaciju". Dežer je rekao da Ostaje da se radi na tri glavna domena: jasnom raspoređivanju zadataka, transferu vlasništva i fiskalnoj decentralizaciji, poručio je šef delegacije EU u Srbiji.\nZamenik šefa Misije OEBS Tomas Mur rekao je da je cilj decentralizacije da se građanima približi vlast i da OEBS to smatra vitalnim delom podrške koju pruža Srbiji. Po njegovim rečima, decentralizacija će doneti i ekonomsku dobrobit, u vidu razbijanja monopola, ali i političku, u direktnijem učešću u donošenju odluka, koje utiču na život, pfrenose Tanjug i B92.\nPosted by GK in Politika Kragujevac će najverovatnije biti centar statističkog regiona centralne i zapadne Srbije, dok će Užice ostati ekonomski centar Zlatiborskog okruga, čije se granice neće menjati. To je u Užicu izjavila Verica Kalanović, ministarka za NIP, posle sastanka sa predsednicima 10 opština Zlatiborskog okruga. Suština izmena i dopuna Zakona o regionalnom razvoju je ravnomernija raspodela sredstava – kojih je zbog ekonomske krize manje nego kada je Zakon donet – u novih 5 statističkih regiona i to je stav Vlade, rekla je Kalanović. Sve ostalo je, istakla je, politikanstvo i slobodno tumačenje činjenica koje ne stoje u zakonu, uredbi koje još nisu napisane i kriterijuma koji još nisu ustanovljeni. Kalanović je na sastanku u Užicu pokrenula inicijativu da se 50 miliona evra od sume koja se dobije prodajom Telekoma izdvoji za razvoj infrastrukture, pre svega najnerazvijenijih opština u Srbiji, prenosi FoNet.\nNe umem da zastupam politiku koja podiže krst iznad Kragujevca, ili dočekuje Palminu žirafu u Jagodini, izjavila je za Danas Ivana Dulić-Marković, potpresednica G17 plus i predsednica Pokrajinskog odbora stranke za Vojvodinu. Naravno da se neću kandidovati za mesto potpredsednice stranke na Izbornoj skupštini G17 plus, zakazanoj za 16. maj. Vanredni stranački izbori se i održavaju zbog neuspešnih kao što sam ja, kaže Dulić-Marković. Kako list saznaje, neizvesno je da li će ministar zdravlja Tomica Milosavljević zadržati potpredsedničku funkciju. Kao o kandidatkinji za njegovu "naslednicu" razmišlja se o ministarki omladine i sporta Snežani Samardžić-Marković. Suzana Grubješić i Verica Kalanović, iako su u poslednje vreme bile izložene Dinkićevim kritikama, verovatno ostaju na mestima potpredsednica stranke. Izmenama stranačkog statuta, kandidati za najviše funkcije moraće da sakupe više hiljada potpisa podrške članstva, zbog čega Mlađan Dinkić uskoro kreće u neku vrstu izborne kampanje. "Ne bih nikako umela da zastupam politiku koja se, recimo, zasniva na ideji da Poljoprivredni kombinat Beograd treba da bude u vlasništvu grada. Takođe, ne umem da podržim politiku koja predviđa 1,3 odsto sredstava iz Nacionalnog investicionog plana za Vojvodinu", ističe Dulić-Marković, koja je 15. septembra prošle godine podnela ostavke na mesto potpredsednice Izvršnog veća Vojvodine i pokrajinskog sekretara za regionalnu i međunarodnu saradnju. No Comments\nSmena na čelu Odbora za bezbednost\nPosted by GK in Politika Beograd - Odbor za odbranu i bezbednost Skupštine Srbije smenio je Dragana Todorovića (SRS) sa funkcije predsednika tog tela i zaključio da se ispitaju sporne privatizacije Novosti i Luke Beograd. Do izbora novog predsednika, Odborom će predsedavati zamenik predsednika Dušan Bajatović (SPS). Član odbora Marko Đurišić (DS) zatražio je da prva tačka sednice bude rasprava o razrešenju Todorovića, koja je prvobitno bila planirana za sutra.\nČlanovi Odbora iz SRS optužili su vlast za selektivnu borbu protiv organizovanog kriminala i naveli da su pojedine privatizacije u Srbiji obavljene "prljavim novcem", preko Crne Gore. Todorović je, pre glasanja o njegovom razrešenju, rekao da je najveći problem države što Srbijom upravljaju Miroslav Mišković, Milan Beko i drugi, kako je rekao, "tajkuni, uz kriminalce i deo vlasti koja im to omogućava". Suprotstavljene ocene\nKao razloge za razrešenje Todorovića članovi Odbora iz vladajuće koalicije naveli su da je od početka, pre dve godine, zlouptrebljavao funkciju predsednika za promociju ideja svoje stranke, da je samoinicijativno zakazivao sednice, slao dopise državnim organima, u ime Odbora, odbijao da primi pojedine delegacije, omalovažavao članove Odbora i nije im davao reč. Marko Đurišić je rekao da od početka nije postojala dobra saradnja sa Todorovićem, sve do poslednjih zbivanja, kada je zakazao sednicu Odbora o izjavama Stanka Subotića Caneta, bez dogovora sa članovima tog skupštinskog tela. Članovi Odbora iz DSS i NS su odbacili razloge za razrešenje Todorovića, kao neozbiljne. Đurišić je odbacio navode člana Odbora iz NS, Miroslava Markićevića, da je razlog za razrešenje Todorovića zapravo sednica koja nije održana prošle nedelje, na kojoj je, po predlogu Todorovića, trebalo razmotriti tvrdnju Stanka Subotića da je pozajmio novac Miroslavu Miškoviću i Milanu Beku za kupovinu kompanije Novosti i Luke Beograd. Dragan Todorović je rekao da su primedbe na njegov rad legitimne, ali da je on radio po Poslovniku i zakonu, i da javnost treba da proceni da li je bilo zloupotreba u načinu kako je upravljao Odborom. Rekao je da Odbor nije uradio mnogo, jer nije bilo volje vladajuće koalicije i da je smatrao da treba da zakaže sednicu Odbora o "pljački imovine Srbije". Država ispituje privatizacije\nČlanovi SRS zatražili su od predstavnika policije i Bezbednosno-informativne agencije odgovore, da li su njihove nekadašnje stranačke kolege, sada lideri SNS, Tomislav Nikolić i Aleksandar Vučić u vezi sa Subotićem.\nMinistar unutrašnjih poslova Ivica Dačić prethodno je rekao novinarima da će biti ispitana svaka informacija od značaja za policijski rad, koja se čula na sednici Odbora,. Dačić je istovremeno ocenio da u radu tog tela, dok je njime predsedavao Todorović, nije bilo dobre koordinacije. Rekao je i da je veoma važno da se predsednik Odbora dogovara sa članovima tog tela, o dnevnom redu.\nDačić je naveo i da će policija, po nalogu tužilaštva, ispitati i slučajeve o kojima se govorilo na današanjoj sednici skupštinskog odbora, privatizacije Luke Beograd i kompanije Novosti. Dodao je i da su te privatizacije sprovedene pre konstituisanja aktuelne Vlade Srbije i da u Večernjim novostima, u vezi sa privatizacijom, nije bio istrage. Direktor BIA, Saša Vukadinović, ukazao je da nije potrebno minimizirati uspehe državnih organa u borbi protiv kriminala, zato što to, istakao je, predstavlja uspeh države i dodao da im ne trebaju ni pohvale, jer su sami dovoljno samokritični, prenose agencije.


Lovačko udruženje „Vidlič“ iz Dimitrovgrada organizovalo tradicionalni Sabor lovaca na jezeru „Savat 2“ - Far\nPovodom Dana opštine Dimitrovgrad lovačko udruženje „Vidlič“ je 23. septembra na jezeru „Savat 2“ organizovalo tradicionalni Sabor lovaca. Kako je saopšteno iz LU „Vidlič“, lovci su se nadmetali u gađanju glinenih golubova i spremanju lovačkog gulaša.\nPrvo mesto u gađanju glinenih golubova pripalo je Milanu Denčiću, drugo mesto osvojio je Predrag Tomić iz Niša, a treće Saša Mihalkov iz Dimitrovgrada.\nMarko Rangelov sa ekipom je pripremio najukusniji lovački gulaš, drugo mesto zauzeo je Miloš Jovanović, a treće Dragan Gogov.\nIz udruženja lovaca saopštavaju da je održan i sastanak Pirotskog lovnog okruga, kome su prisustvovali predsednici lovačkih udruženja iz Pirota, Dimitrovgrada, Babušnice, Zvonca i Bele Palanke, kao i gosti iz Niša i predstavnici lovačkih pisanih medija.\nLovci su i ovoga puta pokazali svoju humanost na delu prikupivši novčana sredstva za lokalnu humanitarnu fondaciju.\nP. Videnov (izvor: LU “Vidlič)\nFoto: LU “Vidlič”\nOtvorena nova lovna sezona Poribljena jezera „Savat 1“ i „Savat 2“ LU „Vidlič“ iz Dimitrovgrada 26. februara organizuje lov na predatore na Kozarici U dimitrovgradskom lovištu otvoren lov na srndaća\ncaribrodDimitrovgradGađanje glinenih golubovalovačko udruženje VidličPirotski lovni okrugSabor lovacasastanakSavat 2Spremanje lovačkog gulašatakmičenje


Fudbal kao epidemijska bomba: Da li je Juventus doneo virus u Lion - 03.04.2020, Sputnik Srbija\nDve utakmice Lige šampiona pod sumnjom su da su bile „epidemijska bomba“ koja je raširili virus korona u Francuskoj. 03.04.2020, Sputnik Srbija\nsvet, vesti, liga šampiona\n© REUTERS / Darren StaplesFudbaleri Juventusa nakon poraza u finalu UEFA Lige šampiona 2015. u Berlinu\nUtakmica Lige šampiona između Liona i Juventusa, kao i utakmica Pariz Sen Žermena i Borusije Dortmund možda su bile rasadnik epidemije virusa korona, pišu francuski mediji.\nKako navodi ugledni sportski list „Lekip“, na gostovanje Juventusa u Lion 26. februara, došao je veliki broj navijača.\nDa je ova utakmica bila okidač za širenje epidemije u Francuskoj tvrdi penzionisani doktor iz Liona Marsel Granšamp, koji smatra da „utakmica Lige šampiona nije smela da se odigra u Lionu, jer je bila multiplikator zaraze virusom korona“.\n22 Mart 2020, 21:13\nOn objašnjava da na tu utakmicu nisu došli samo navijači iz Torina, odakle je Juventus, već iz cele Italije, jer taj popularni fudbalski klub ima simpatizere u celoj državi.\nMeđutim, Regionalna zdravstvena organizacija iz Liona tvrdi da virus nije pronađen u tom delu Francuske 14 dana posle utakmice.\nSa druge strane, dnevnik „Le Parizijen“ navodi da je utakmica Pariz Sen Žermena i Borusije iz Dortmunda, odigrana 11. marta, bila ključna za ubrzano širenje zaraze.\nKako tvrde, Pariz je trenutno epicentar zaraze, a ona je mogla da se proširi zbog toga što se ispred stadiona tokom utakmice skupljao veliki broj gledalaca, čak oko 4.000 njih, jer je poseta bila zabranjena, a mnogi su kasnije i po gradu slavili pobedu.\nPrethodno je utakmica Lige šampiona između Atalante iz Bergama i Valensije, odigrana u Milanu, gde je bilo 40.000 gledalaca, smatrana jednom od epidemijskih bombi zbog kojih se virus raširio po Italiji i Španiji.


9. januar proglašen neustavnim, RS ne odustaje od praznika @ InfoBijeljina \n9. januar proglašen neustavnim, RS ne odustaje od praznika\nUstavni sud Bosne i Hercegovine utvrdio je da je član Zakona o praznicima RS koji govori o 9. januaru kao Danu Republike neustavan, te da Narodna skupština RS u roku od šest mjeseci taj zakon mora usaglasiti s Ustavom BiH.\nOvom, reklo bi se, očekivanom odlukom Ustavnog suda BiH, koja je donesena po apelaciji Bakira Izetbegovića, člana Predsjedništva BiH, praktično je osporen Dan Republike i njegova proslava u Republici Srpskoj. Izetbegović je, podnoseći apelaciju, smatrao da je izbor 9. januara za Dan Republike podstaknut osjećajima i događajima od značaja za samo jedan narod, dok ga druge zajednice smatraju bolnom uspomenom. Ipak, odluka Ustavnog suda BiH neće biti ispoštovana, jer nijedna politička partija u Republici Srpskoj nije spremna da se odrekne proslave Dana Republike, a čak je i Narodna skupština RS donijela deklaraciju koja kaže da će se, bez obzira na odluku Ustavnog suda BiH, 9. januar i dalje praznovati.\n"RS ostaje pri svom prazniku i nikakav sud to ne može osporiti", rekao je sinoć "Nezavisnim" Milorad Dodik, predsjednik Republike Srpske.\nOn je naglasio da su sve odluke Ustavnog suda BiH bile na štetu RS, pa tako i ova, te da sve funkcioniše po matrici koja je okupila dva stranca i Bošnjake koji glasaju protiv RS.\n"Danas je to prevršilo mjeru i u svakom slučaju RS ostaje pri svom prazniku, koji nikakav sud koji pokušava da se nametne kao ozbiljno mjesto ne može osporiti", rekao je Dodik, dodajući da je Ustavni sud BiH muslimanski sud protiv Srba i ništa drugo.\n"Energično ćemo reagovati. Pozvaću sve relevantne faktore u RS na aktivno, usaglašeno i jedinstveno djelovanje", rekao je Dodik.\nU saopštenju za javnost poslije sjednice Ustavnog suda BiH navodi se da se odlukom o neustavnosti Zakona o praznicima RS ni na koji način ne dovodi u pitanje pravo građana BiH da slobodno na tradicionalan, odnosno drugi prigodan način obilježavaju svoje praznike.\nZa Mileta Dmičića, profesora ustavnog prava na banjalučkom Pravnom fakultetu i člana delegacije RS koja je branila Dan Republike pred Ustavnim sudom BiH, odluka ovog suda je isključivo političke, a ne pravne prirode i njome se preglasavanjem i majorizacijom pokušava narušiti ustavnopravni status RS zagarantovan Dejtonskim mirovnim sporazumom.\n"RS će putem najviših ustavnih organa morati razmotriti stavove iz odluka Ustavnog suda i odrediti se prvenstveno u smislu da ne može ukidati Dan Republike koji je njen sekularni, a ne vjerski praznik. Ustavni sud BiH, umjesto da štiti Ustav na način primjeren mjestu i ulozi ustavnih sudova, ulazi u ocjenu političkih i istorijskih događaja RS", rekao je Dmičić, podsjećajući da su Dan Republike kao datum državnosti verifikovali i Dejtonski mirovni sporazum i Venecijanska komisija.\nDragan Čavić, lider NDP-a, koji je u svojstvu poslanika i bivšeg predsjednika RS bio u timu RS za odbranu Dana RS, rekao je da je odluka donesena od strane sudija Bošnjaka i uz pomoć stranaca.\n"Ova odluka nema nikakve veze s pravom i pravdom. Ovo je čista politička odluka. To znači da nemamo drugog izbora, pored ovakvog djelovanja Ustavnog suda BiH, nego da Narodna skupština RS zauzme stav i ostane pri deklaraciji da nećemo ukidati praznik Republike, bez obzira na to šta govori i kakve odluke donosi Ustavni sud BiH", rekao je Čavić, dodajući da RS treba da koristi druga sredstva pravne borbe na drugim instancama.\nOn je naglasio da je Dan Republike zakonom, koji je izmijenjen 2007. godine, sekularni praznik, ne vjerski.\nJoš prije sjednice Ustavnog suda BiH gotovo svi politički faktori u Republici Srpskoj istakli su da neće biti ništa od ukidanja proslave Dana Republike, niti da bilo koja odluka Ustavnog suda BiH to može promijeniti.\nMladen Ivanić, član Predsjedništva BiH iz RS, rekao je da bi najpametnije bilo da Sud kaže da je sve u redu ili da se proglasi nenadležnim za to.\n"Sve drugo proizvešće negativne posljedice, pogotovo eventualna odluka da nije u skladu s Ustavom, jer to bi bilo ponižavanje i RS i srpskog naroda i sumnjam da bi iko normalan u politici to mogao prihvatiti", rekao je Ivanić.


Suočavanje sa oštećenjem sluha na radnom mestu - Audiovox Blog\nSavremeni poslovni svet je pun izazova sa različitim radnim mestima, zahtevima i ulogama u procesu rada. Sa dobrim slušnim aparatima se mogu prevazići mnogi problemi na poslu koji se javljaju zbog oštećenja sluha.\nU zavisnosti od stepena oštećenja i tipa radnog mesta, različit je i uticaj koji oštećenje sluha može imati na posao. Poželjno je u ovakvim situacijama preuzeti inicijativu i upoznati kolege sa ovom situacijom i biti jasan oko toga kako oni mogu pomoći i šta da očekuju.\nPošto svaka osoba ima neke svoje specifične potrebe tako kolege neće znati koje su vaše potrebe ukoliko im to jasno i nedvosmisleno ne kažete. Nema potrebe izvinjavati se za bilo šta već treba biti pozitivan i tražiti od ljudi da obrate pažnju na stvari koje će olakšati svakodnevni rad. Dobro je odmah prilikom upoznavanja skrenuti pažnju sagovorniku na oštećenje sluha i kako može da pomogne, ako neko priča suviše brzo zamoliti ga da priča sporije i ako treba glasnije i u pravcu sagovornika.\nPošto ne možete očekivati da svaki poslodavac zna puno toga o oštećenju sluha, nemojte se puno oslanjati na to da će sam poslodavac nešto preduzeti. Zato je potrebno nakon ličnog informisanja o pravima i potrebama preneti te informacije i poslodavcu na jedan pozitivan i konstruktivan način. Potrebno je prikupiti što više informacija o zakonskim pravima i obavezama poslodavaca, o praktičnim stvarima i podršci i proslediti te informacije odštampane ili emailom poslodavcu.\nMože biti vrlo korisno povezati se sa ostalima koji imaju oštećenje sluha i podeliti međusobno svoja iskustva. Osobe koje su se već susretale sa ovim problemima na poslu mogu biti veoma raspoložene da pomognu drugima u pružanju podrške kroz razne savete kako prevazići određene situacije na poslu i u radu sa kolegama. Osim osoba u istoj organizaciji, mogu se potražiti i ljudi sa oštećenjem sluha koji rade u nekim drugim kompanijama i organizacijama umrežavanjem putem poznanstva, preko internet foruma, grupa na društvenim mrežama i sl.\nIako se može činiti da osoba sa oštećenjem sluha treba da radi napornije da bi se dokazala na poslu, bitno je ostati pozitivan i prilagoditi način svog rada i radno mesto da bi iskustvo i veštine u poslu došli do izražaja. Ukoliko je moguće treba pronaći mesto za rad koje je bez mnogo buke, gde može da se razgovara licem u lice i uraditi ostala prilagođavanja koja će doprineti boljim rezultatima u radu.


Naglasio je da se Federalna vlada drži dogovora s predstavnicima radnika i privremenim stečajnim upravnikom, postignutom na sastanku tokom posjete delegacije Vlade FBiH Zeničko-dobojskom kantonu.\n- Do sada smo održali 31 sastanak o ovoj temi. Na jednom od sastanaka, kojem su prisustvovali privremeni stečajni upravnik i predstavnici radnika, niko nije rekao ništa protiv prijedloga da, ako sud donese odluku da idemo u stečajni proces 120 radnika bude angažirano u novoj firmi, koja će nastati u stečaju, da dio ide u mirovinu, a da razlika, sotinjak njih, na biro, s tim da nađemo sredstva za otpremnine - istakao je Džindić.\nOn smatra da je bolje od 364 radnika zbrinuti 120, nego izgubiti sve.\n- Za stečajno ročište je bio definiran 8. februar, kada ćemo odrediti u kojem smjeru se ide, danas sam dobio informaciju da će to biti i ranije, zbog hitnosti, negdje oko 17. ovog mjeseca - naveo je Džindić.\nNadzorni odbor ovog privrednog društva, koje se bavi ugostiteljskom djelatnošću, i priprema ishranu za firme koje posluju u krugu Željezare Zenica, je zbog loše situacije i blokade računa donio Odluku o davanju saglasnost za podnošenje prijedloga za otvaranje stečajnog postupka.\nNa prijedlog federalnog ministra zdravstva Vjekoslava Mandića, Vlada FBiH usvojila je revidiranu Listu lijekova koji se finasiraju sredstvima Fonda solidarnosti FBiH - potvrdila je na ovoj konferenciji za medije sekretar federalnog ministarstva zdravstva Snježana Bodnaruk.\n- Citostatici su i dalje najizdašniji finasijski program koji se finansira iz sredstava Fonda solidarnosti. Sada imamo utvrđeno 57 citostatika na redovnom programu i 11 na posebnom - rekla je Bodnaruk.\n- Novina je obaveza da sve kliničke zdravstvene ustanove koje su pod ugovorom sa Zavodom, u kojima se apliciraju lijekovi s Liste, dostavljaju redovni izvještaj o kliničkim ishodima kod upotrebe pojedinih lijekova - dodala je Bodnaruk.\n- Federalno ministarstvo zdravstva je svjesno problema i tražilo je mogućnost za uvođenje novih lijekova za liječenje metastatskog melanoma na Listu, ali s obzirom na nedostatak sredstava uvrštavanje na listu redovnog programa značilo bi da bi se umanjio opseg prava za druge programe, a ne može se neko ko je u programu nekih citostatika isključiti - istakla je.\nIstakla je da ovo Ministarstvo nije odustalo od uvođenja ovih lijekova na Listu, nego dalo, zasada, najrealniju opciju i uvrstilo ih u poseban program.\nTime je, kako tvrdi Bodnaruk, napravljen preduslov za finasiranje i ovih lijekova koji dosad nisu bili ni na redovnom, ni na posebnom programu.


CGO: MZ i IJZ da daju dokaze o razlozima smjene Popović Samardžić, a Ljekarska komora da pokaže je li joj struka ispred politike – Sjever Crne Gore\nCGO traži od Ministarstva zdravlja i Instituta za javno zdravlje CG da objave sve razloge smjene dr Milene Popović Samardžić sa načelničke pozicije uz validne dokaze, ali i da objasne javnosti kojim su se zdravstvenim razlozima rukovodili kad su propisali postojeće mjere.\nOvo je važno jer je Popović Samardžić javno opomenula da će te „polumjere“ biti neučinkovite čemu danas svjedočimo kada CG obara rekorde u broju inficiranih. CGO poziva i Ljekarsku komoru CG da se oglasi ovim povodom, a kako bi javnost znala je li im struka ispred politike.\nPopović Samardžić nije bila miljenica prethodnih vlasti upravo zbog beskompromisnog ukazivanja na probleme u zdravstvenom sistemu. Zbog tih svojih pregnuća je 2019. godine dobila nagradu #CGO i Festivala #UBRZAJ za afirmaciju ljudskih prava i građanskog aktivizma.\nNema kvalitativne promjene dok bilo ko u sistemu misli da je nepogrješiv i ograničava javni i stručni diskurs. Cenzurisanje zdravstvenih radnika, kao i svih slobodnomislećih ljudi, podjednako je opasno za demokratsko društvo, koliko i aktuelni virus za javno zdravlje.\nPrevPredhodniVeselin Vujović: Evropsko prvenstvo mora da se otkaže\nSledećiTežak udes u Bijelom Polju, više povrijeđenihNext


Sezonska sniženja uskoro samo dva puta godišnje – SveVesti.net\nSezonska sniženja uskoro samo dva puta godišnje\nZakonom je definisana akcijska prodaja, sezonsko sniženje i rasprodaja, pa je tako predviđeno da sezonska sniženja, odnosno prodaja robe po sniženoj ceni nakon sezone mogu da budu dozvoljena najviše dva puta godišnje i to u razdoblju izmešu 25. decembra i 10. januara i 1. i 15. jula, i traju najviše 60 dana.\nAkcijska prodaja, odnosno prodaja robe/usluge po ceni koja je niža od prethodne cene po novim odredbama zakona ubuduće neće trajati duže od 31 dan.\nTrgovci koji organizuju akcijsku prodaju sa rokom važenja do tri dana ne moraju da istaknu sniženu i prethodnu cenu, već jasno određenje procenta sniženja.\nU slučaju prodaje robe/usluge sa sniženom cenom, trgovac, odnosno pružalac usluge je dužan da pored ponude prodajnog podsticaja, na prodajnom mestu jasno istakne i sniženu i prethodnu cenu.\nTrgovci će biti dužni da fizički izdvoje robu koja je predmet rasprodaje od prodaje robe pod redovnim uslovima.\nOd objavljivanja rasprodaje do kraja njenog trajanja trgovac neće smeti da naručuje i uključuje u rasprodaju nove količine robe koja je predmet rasprodaje.\nPrimećeno je da se veoma često koristi reč „rasprodaja” koja upućuje da je reč o robi koja se više neće prodavati ili bar ne kod tog trgovca i da su cene niže, međutim u kratkom roku se taj isti proizvod često pojavi kod tog istog trgovca u redovnoj ponudi, navodi se u Predlogu zakona o trgovini.\nTo često navodi potrošače da donese odluke koju inače ne bi doneli i zato je postojala je potreba da se navedu osnovni oblici sniženja i za svaka od njih posebna pravila.\nDefinisanje perioda sniženja je dato na osnovu analize uporedne prakse zemalja članica Evropske unije.\nSezonska sniženja su propisana u 10 zemalja članica i to uglavnom dva puta godišnje, zimsko i letnje sniženje u trajanju od 60 dana i odnose se na tekstil i obuću.\nNa primer, Slovenija ima dva utvrđena termina, zimsko ne može započeti pre prvog radnog ponedeljka u januaru, a drugo pre drugog radnog ponedeljka u julu i u tom utvrđenom razdoblju trgovci sami određuju kada im počinje sniženje i ne sme trajati duže od 60 dana.\nDva termina sezonskih sniženja ima i Hrvatska u kojoj se sprovode od 27. decembra zimsko i od 1. jula letnje koja takođe, ne smeju trajati duže od 60 dana.\nU Italiji svaka regija određuje svoje termine sniženja, dok u Francuskoj trgovci mogu imati samo dva sezonska sniženja godišnje, zimsko i letnje i mogu trajati najduže šest nedelja.\nNovim zakonom kojim se ureduje trgovina bliže su propisani uslovi i način nuđenja robe/usluga sa naročitim prodajnim podsticajima i oglašavanje prodaje robe sa prodajnim podsticajima.\nU važećem zakonu prodajni podsticaju su bili uopšteno definisani i to je u primeni stvaralo nejasnoće.\nUnapređenje prodaje podrazumeva podsticanje prodaje na samom mestu prodaje, odnosno prilikom sklapanja kupoprodajnog ugovora i imajući u vidu da se tada donosi konačna odluka o kupovini propisan je set podataka koji moraju biti obezbeđeni.\nPropisano je i šta ne sme da sadrži oglasna poruka koja se odnosi na prodajni podsticaj.\nNovim zakonom biće zabranjeno je oglašavanje prodajnih podsticaja za robu koje ima u tako maloj količini tako da he očigledno da je namera privlačenje kupaca radi navođenja na kupovinu druge robe, osim ako nije naznačena jasno raspoloživa količina na dan početka prodajnog podsticaja.\nKod oglašavanja procenta sniženja, najveći procenat sniženja može da se navede ukoliko se odnosi na najmanje jednu petinu robe u asortimanu trgovca na svakom prodajnom mestu na koji se prodajni podsticaj odnosi.\nAko se oglašavaju roba ili usluga po cenama povlašćenim za određene kategorije lica, za određeno područje, prodajno mesto i određeni period vremena, mora se tacno označiti kategorija lica, područje, prodajno mesto i period za koje cena važi.\nAko se u oglasnoj poruci porede cene robe ili usluga različitog kvaliteta, odnosno cene robe sa nedostatkom i bez njega, moraće da bude navedeno da je niža cena uslovljena nižim kvalitetom, odnosno nedostatkom.\nNa oglašavanje prodajnih podsticaja, ukoliko ovim zakonom nije drugacije propisano, primenjuju se odredbe zakona kojim se uređuje oglašavanje.\nOvim zakonom propisane su obaveze organizatora privrednih izložbi i tradicionalnih manifestacija koji mora da istakne ime, trajanje manifestacije, obeleži prostor, vodi evidenciju lica koja izlažu ili prodaju robu, kao i da obezbedi uslove za prisustvo i rad nadležnih inspekcija.\nRazlozi za bliže uređenje ovih tržišnih institucija su velike zloupotrebe u praksi.\nIdeja je bila da se na takvim manifestacijama (na primer „Dani vina”, „Roštiljijade”, „Kosidbe” i sl) jasno propišu i obaveze trgovaca koji prodaju robu a koja treba da ispunjava uslove koji su propisani za trgovinu na prodajnom mestu.\nDržavna sekretarka u Ministarstvu trgovine, turizma i telekomunikacija Tatjana Matić ocenila je ranije, nakon što je Vlada Srbije usvojila Predlog Nacrta zakona o trgovini učinjen značajan korak i da su tim nacrtom otklonjene nedoumice u vezi s prodavnicama i platformama koje prodaju globalno i ne poznaju geografske granice.\nInače, o Predlogu zakona o trgovini, Predlogu zakona o izmenama i dopunama zakona o elektronskoj trgovini, kao i Predlogu zakona o robnim berzama poslanici će se izjašnjavati u ponedeljak, 15. jula.\nPrevious Konkurs za izbor “Izuzetne destinacije Evrope” u Srbiji\nNext Podrška digitalizaciji malih i srednjih preduzeća


Advokatura - Data Design\n❞ LawPRO je Informacioni sistem namijenjen advokatskim kancelarijama\nPočetna ❯ Proizvodi ❯ Advokatura\nLawPRO je Informacioni sistem namijenjen advokatskim kancelarijama. Fokus informacionog sistema LawPro jeste lako upravljanje sa predmetima (spisima) što povlači upravljanje sa klijentima, ostalim učesnicima u procesu, rokovima, dokumentima, bitnim datumima, utrošenim vremenom, i finansijskim podacima (troškovi i naplata usluga). LawPro podržava timski rad kroz određivanje zaposlenih koji učestvuju u predmetu, njihovu međusobnu interakciju unutar predmeta, staranje o tome da ne dođe do preklapanja u radu nad istim dokumentom, evidenciju verzija dokumenata, razmjenu poruka između korisnika sistema i sl.\nLawPRO posjeduje sljedeće funkcionalnosti\nBazu učesnika u procesu (klijent, vještak, sud i sl.), Upravljanje prdmetima sa mogućnošću dodavanja, brisanja i izmjene sadržaja spisa kontrolisano pravima pristupa korisnika sistema, Pregledan i funkcionalan kalendar na kome se prikazuju svi sastanci sa klijentima i ročišta definisani u predmetima, Upravljanje dokumentacijom u okviru spisa i arhivom predmeta, Definisanje advokatske tarife i troškova, Automatska kalkulacija honorara u odnosu na tok predmeta., Pretraga, Izvještaji...\nProgram je namijenjen svim tipovima i veličinama advokatskih kancelarija od 1 pa do više desetina advokata.\nBaza učesnika u procesu\nDa bi se otvorio novi predmet minimum podataka koje mora posjeduje je definisan klijent. Za potrebe sistema formirana je baza učesnika koji mogu biti fizička ili pravna lica što se definiše jasnom oznakom, a mogu biti klijenti, protivstranke, vještaci, sudovi, advokati protivstranke i drugi. U bazi se vodi veliki broj podataka vezanih za učesnike kao na primjer: Naziv (ime i prezime ukoliko je fizičko lice), Matični broj ili PIB broj, Pol (samo za fizička lica), Adresa, Grad, neograničen broj kontakt telefona, email-ova i žiroračuna, napomena, zanimanje, radni odnos, titula, datum rođenja i sl.\nSistem je fokusiran na što efikasnije upravljanje predmetima. U predmetu se vode generalni i dinamički podaci.\nGeneralni mogu biti:\nbroj predmeta (može ujedno da bude djelovodni broj), datum otvaranja predmeta, datum zastare predmeta (ako je poznat i potreban), klijent, vrsta predmeta (krivica, prekršaj, parnica, carina, izvršenje i sl.), referentni broj (sudski poslovni broj ili sl.), Institucija koja sprovodi postupak, Vrijednost spora (ukoliko postoji), Pravni osnov, Zadužen/i za predmet, i drugo.\nDinamički podaci modu biti:\nDokumenti, Faza postupka, Status predmeta, Evidencija usluga iz advokatske tarife, Aktivnosti (po tipu mogu biti sastanci, ročišta, saslušanja i sl.) i važni datumi, Troškovi, Naplata usluga, I drugo...\nGeneralni podaci se obično upisuju prilikom definisanja predmeta ili se kasnije dopunjavaju ili mijenjaju i služe za opis predmeta. Dinamički podaci su živa materija koja se mijenja tokom trajanja procesa, dodaje ili dopunjava.\nOva funkcija sistema pruža jasan pregled zakazanih aktivnosti Sistem prikazuje korisnicima njihove termine za naredni dan ili za naredna tri dana. Sistem putem maila automatski obavještava korisnike koje termine imaju narednog dana. Sistem može sam da putem e-maila obavještava i potsjeća stranku za aktivnosti definisane u predmetima, ukoliko se ta opcija potvrdi. Kalendar se automatski ažurira u odnosu na definisane aktivnosti u predmetima.\nUpravljanje dokumentacijom u okviru spisa\nDokumenti se u spis uvrštavaju definisanjem tipa dokumenta i opisnih podataka. Za dokument je moguće vezati i elektronsku verziju dokumenta bilo kojeg tipa (Word, Excel, PDF, slika, video). U toku rada korisnik može da kreira više verzija istog dokumenta intuitivnim navođanjem a samim tim i da pregleda istorijat dokumenta po verzijama. Ovo omogućava višekorisnički rad nad istim dokumentom. Elektronska verzija dokumenta može da se unse u sistem ili pronalaženjem elektronskog dokumenta na računaru korisnika ili direktnim skeniranjem papirnog dokumenta ukoliko korinsik posjeduje skener. Sistem posjeduje mogućnost predefinisanja šablona dokumenata koji pružaju olakšicu u smislu popunjavanja podataka koji su već poznati u predmetu.\nAdvokatska tarifa (cjenovnik usluga)\nLawPro posjeduje cjenovnik usluga (advokatska tarifa) koji se može mijenjati i prilagođavati. Za aktivnosti na predmetima moguće je definisati usluge iz advokatske tarife. Na ovaj način sistem može da napravi kalkulaciju vrijednosti za naplatu koja će uključiti i definisane troškove u predmetu koji su označeni za naplatu od klijenta, kao i ostale usluge navedene u aktivnostima. Na osnovu ove kalkulacije sistem automatski formira specifikaciju usluga i troškova za klijenta. Evidencija uplata se takođe evidentira u aktivnostima sa posebnim tipom tako da je u svakom trenutnku poznat saldo bilo kojeg predmeta, to jest klijenta.\nPretraga je osmišljena kao pretraga predmeta po nazivu klijenta, datumu, broju, vrsti predmeta i sl. Moguća je i pretraga dokumenata u okviru određenog predmeta ili u cijeloj bazi. Kada se pokrene pretraga sistem ponudi pronađene predmete ili dokumente, a klikom na pronađeni dokument dobija se u prvi plan traženi predmet.\nIz sistema LawPro moguće je dobiti različite izvještaje na osnovu struktuiranih podataka koji opisuju klijente, predmeta, dokumente i sl. Neki tipski izvještaji koji postoje u sistemu su:\nSpisak predmeta za određeni period, status, korisnika (advokata), vrstu predmeta i sl.\nSpisak svih predmeta za određenog klijenta za određeni period\nFinasijski izvještaj poslovanja za određeni period, i drugi...


U Gornjim Vijačanima kod Prnjavora danas je za saobraćaj otvorena dionica asfaltiranog puta dužine 2,2 kilometra, čija je ukupna vrijednost oko 200.000 KM.\nNačelnik opštine Prnjavor Siniša Gatarić rekao je da je riječ o putu koji će mještanima olakšati život i omogućiti lakšu i bržu komunikaciju sa Prnjavorom.\nOn je podsjetio da je nedavno sanirano oko kilometar puta kroz Vukoviće, ali da time posao na području Vijačana nije završen.\n“Sanacija ostatka puta direktno je vezana za preduzeće `Putevi Republike Srpske`, jer je riječ o regionalnom putu Prnjavor – Čelinac, koji nije u našoj nadležnosti. Lokalna vlast će iskoristiti sva raspoloživa sredstva pritiska na nadležne institucije da se taj put sanira i tako pomogne ovdašnjem stanovništvu”, rekao je Gatarić. /kraj/ts/\nTRAKTORISTIMA URUČENA ŽUTA ROTACIONA SVJETLA\nU Prnjavoru su danas poljoprivrednicima koji posjeduju traktor uručena žuta rotaciona svjetla, u okviru kampanje koja se provodi u Srpskoj da bi se vozačima traktora i ostalih poljoprivrednih mašina ukazalo ...\nOTVOREN VRTIĆ U DONJOJ ILOVI


Izgradnja multifunkcionalnog sportskog terena u Srpskoj Crnji\nPokrajinski sekretar za sport i omladinu Vladimir Batez i predsednik opštine Nova Crnja Vladimir Brakus potpisali su danas ugovor o izgradnji multifunkcionalnog sportskog terena u Srpskoj Crnji.\nIzgradnju će, sa ukupno 6,5 miliona dinara, zajednički finansirati Pokrajinski sekretarijat za sport i omladinu i lokalna samouprava.\n– Očekujemo da će Srpska Crnja za nekoliko meseci dobiti revitalizovan nekadašnji sportski javni teren u centru ovog sela. On će biti mesto okupljanja mladih, sportista i svih onih koji žele da se bave sportom i fizičkom aktivnošću – rekao je Batez.\nPročitajte još: Otvoren prvi Internacionalni banatski festival vina (Foto)\nBatez je naglasio da resorni sekretarijat sa Opštinom Nova Crnja realizuje i druge projekte u oblasti sportske infrastrukture. Kako je naveo, ti projekti su važni za ovu sredinu. Sa tri miliona dinara zajednički je finansirana obnova i opremanje novom multifunkcionalnom podlogom sportskog terena u Vojvodi Stepi. Očekuje se da će radovi biti završeni za mesec dana. Batez je još dodao da je zadovoljan saradnjom sa Opštinom Nova Crnja.\n– Konkretni rezultati te saradnje biće vrlo brzo vidljivi na radost sve dece, omladine i sportista u ovom delu Banata – rekao je pokrajinski sekretar.\nVladimir Brakus: Nova Crnja nastoji da obnovi sportske terene\nVladimir Brakus je kazao da ova banatska opština nastoji da obnovi sportske terene u školama i sportskim kompleksima u svim selima. To čini kako bi se svoj deci omogućili što bolji uslovi za bavljenje sportom, ali i obezbedili sadržaji koji će mlade zadržati u selu. On je naglasio da će u Srpskoj Crnji biti potpuno rekonstruisan sportski teren. Biće postavljena multifunkcionalna podloga i vraćene tribine koje su ranije postojale.\nPročitajte još: Meštani pograničnih sela u žitištanskoj opštini zabrinuti zbog migranata\n– S obzirom na to da se teren nalazi u centru sela, gde su i Kulturni centar i Trg Đure Jakšića, njegovom obnovom će se sadržaji ovog kompleksa podići na viši nivo – rekao je Brakus.\nOn je istakao izuzetnu saradnju sa Pokrajinskim sekretarijatom za sport i omladinu. Dodao je da će uz podršku sekretarijata ova sredina uspeti da obezbedi mladima adekvatne uslove za bavljenje sportom i da iznederi nove sportske šampione.\nSekretar Batez obišao je sportsku halu u Srpskoj Crnji i fudbalski stadion na kome trenira FK „Budućnost“. Sa predstavnicima lokalne samouprave razgovarao je o podršci za rekonstrukciju tribina na stadionu.\nTagoviOpština Nova Crnja sportski teren Srpska Crnja Vladimir Batez Vladimir Brakus\nVEČE SONATA: Koncert učenika Muzičke škole “Josif Marinković”\nOtvoren prvi Internacionalni banatski festival vina (Foto)


UDEO BIOGORIVA U SAOBRAĆAJU U SRBIJI OBAVEZAN OD SLEDEĆE GODINE\nUdeo biogoriva u saobraćaju u Srbiji obavezan je u 2015. godini, a da bi se to ostvarilo, neophodan je čitav sistem proizvodnje, održivosti i podsticaja, ukazano na radionici o biogorivu u PKS.\nEkspertska radionica, u okviru projekta BIOGOS "Implementacija Direktive 2009/28/EK u oblasti biogoriva i saobraćaja u Republici Srbiji - prenos dobre prakse", okupila je predstavnike privrede, akademske i poslovne zajednice, eksperte državnih institucija Republike Srbije, sa ciljem da razmene mišljenja i pripreme preporuke za podzakonska akta u oblasti biogoriva, koje u narednom periodu treba da usvoji Ministarstvo energetike, razvoja i zaštite životne sredine Republike Srbije.\nPredstavnica Ministarstva energetike, razvoja i zaštite životne sredine Republike Srbije Snežana Ristić ukazala je da je Srbija, potpisivanjem ugovora o osnivanju energetske zajednice JIE, preuzela obavezu da uskladi svoje zakonodavstvo sa zahtevima direktiva EU koje se odnose na energetiku. "Iako je srpska energetika među vodećim u regionu, nije lako obezbediti njen razvoj baziran sa jedne strane na evropskoj politici, a sa druge, na realnim mogućnostima", rekla je Ristićeva, dodajući da Strategija razvoja energetike Srbije do 2025. godine, sa projekcijama do 2030, koja je u fazi donošenja, nastoji da uskladi aspekte razvoja energetike.\nNeophodno je otvaranje i razvoj tržišta, povećanje energetske efikasnosti do cilja od 9 odsto ušteda u finalnoj potrošnji energije do 2018. godine, kao i povećanje učešća obnovljivih izvora energije na 27 odsto u 2020. godini u bruto finalnoj potrošnji. Osim toga, ne sme se zapostaviti ni usaglašavanje sa regulativom u oblasti životne sredine, uz energetsku bezbednost.\nPrema planu za obnovljive izvore energije, udeo biogoriva u saobraćaju u Srbiji obavezan je u 2015. godini, a da bi se to ostvarilo, neophodno je usvojiti akt o obaveznom udelu biogoriva u saobraćaju i mere za njegovo dostizanje, podsticajne mere za proizvodnju i kriterijume za održivost proizvodnje.\nProjekat Nacionalnog naftnog komiteta Implementacija Direktive 2009/28/EK u oblasti biogoriva u saobraćaju u Srbiji - Prenos najbolje prakse, predstavlja veliki doprinos radu ministarstva u uspostavljanju pomenutog sistema i izradi podzakonskih akta, ocenila je Ristić.\nIskustvo u implementaciji Direktive predstavili su eksperti i iz Hrvatske.\nRadionicu je organizovao Nacionalni naftni komitet Srbije u saradnji sa Centralnoevropskom inicijativom i Fakultetom za strojarstvo i brodogradnju Univerziteta u Zagrebu, u okviru projekta "Biogos".


Policajci radili za dilere za 100 € - Naslovi.net vesti\nPolicajci radili za dilere za 100 €\nTrojica policajaca iz Mladenovca uhapšeni su zbog sumnje da su sarađivali sa lokalnim narko-klanom i kolege odavali za 100 evra, saznaju "Novosti".\nPolicajci su uhapšeni u akciji Sektora unutrašnje kontrole MUP-a, a sumnjiče se da su za novac odavali tajne informacije o akcijama policije na razbijanju mreže trgovine drogom u tom kraju. "Glava“ mladenovačkog narko-klana... »\nMLADENOVAC: Policajci za 100 evra odavali informacije dilerima!\nTrojica policajaca iz Mladenovca "prodavali" su dilerima droge informacije o racijama i policijskim proverama po ceni od 50 do 100 evra\nTrojica policajaca iz Mladenovca, koji su uhapšeni zbog sumnje da su sarađivali sa narko-klanom u ovom gradu, dilerima su odavali tajne informacije o akcijama policije za iznos od 50 do 100 evra! Glava mladenovačkog narko-klana... »\nBeograd -- Trojica policajaca iz Mladenovca uhapšeni su zbog sumnje da su sarađivali sa lokalnim narko-klanom i kolege odavali za 100 evra, saznaju "Novosti".\nPolicajci za 100 evra odavali informacije dilerima\nTrojica policajaca iz Mladenovca uhapšeni su pod sumnjom da su sarađivali sa narko-klanom u ovom gradutj da su za novac odavali tajne informacije o akcijama policije na razbijanju mreže trgovine drogom.\nGlava“ mladenovačkog narko-klana razbijena je nedavno u dve odvojene akcije hapšenjem šefa krijumčarskog lanca Mladena Novakovića Tocila i Milana Dimitrijevića Bombone. Praćenje organizatora trgovine heroinom, policiju je dovelo... »\nDileri davali policajcima u Mladenovcu po 100 evra\nMladenovački narko-dileri predvođeni Mladenom Novakovićem i Milanom Dimitrijevićem plaćali su lokalne policajce od 50 do 100 evra po usluzi - otkriveno je u istrazi koja je prošle noći rezultirala hapšenjem trojice policijskih službenika PS Mladenovac.\n- Pripadnici Sektora unutrašnje kontrole su preksinoć upali u stanicu mladenovačke policije i priveli šestoricu policajaca. Posle saslušanja pred tužiocem, rešenje o zadržavanju doneto je protiv trojice policajaca protiv kojih je... »\nMladenovac: Uhapšeni policajci doušnici narko-dilera\nZa 100 evra odavali kolege. Praćenje trgovaca heroinom policiju dovelo na sopstvena vrata\nU AKCIJI Sektora unutrašnje kontrole MUP-a uhapšena su trojica policajaca iz Mladenovca pod sumnjom da su sarađivali sa narko-klanom u ovom gradu. Policajci se sumnjiče da su za novac odavali tajne informacije o akcijama policije... »\nPrva pre 7 minuta\nInfoKG pre 7 minuta


Bezbednost i zaštita na radu - Letač\nNovi Zakon o bezbednosti i zdravlju na radu (BZR) je na putu ka Skupštini Srbije. Potrebno je samo da se ova institucija formira posle majskih izbora i Zakon će ući u proceduru donošenja. Nove mere se uvode, a posebno će građevinske firme imati posla sa prilagođavanjem.\nPrema prethodnom zakonu, ukoliko se primeti neka nepravilnost, zatvara se taj deo gradilišta. Novi Zakon o bezbednosti i zdravlju na radu donosi ovlašćenja inspektorima da zatvore gradilište u celosti. Naravno, to je drakonska kazna sa kojom kompanija Letač neće imati susreta – kaže osoba zadužena za kontrolu bezbednosti i zaštite na radu na gradilištima kompanije Letač Nenad Miodrag. – Sa druge strane, biće potrebno prilagođavanje, gde je obuka zaposlenih jedan od najvažnijih segmenata zaštite na radu.\nKompanija Letač je i do sada vodila brigu o zaposlenima. Svaki novi radnik je prolazio kroz process edukacije pre nego što zauzme radno mesto.\n„Zaposleni u Letaču prvo moraju da prođu teorijsku obuku i da budu upoznati sa svim rizicima koji postoje na toj poziciji, a zatim se radi test iz BZR-a. Posle uspešnog polaganja, slede praktična obuka i testiranje pred mentorom i tek kada novozaposleni dobije prolaznu ocenu, može početi da radi“ – objašnjava Miodrag. – Naravno, kada se uvede novi standard, održava se dodatna obuka od strane stručnjaka.\nDa je sve po propisima, govori i statistika\nPoslednja nezgoda na radu na gradilištima kompanije Letač zabeležena je prošle godine, a pre toga 2017. To je odličan, gotovo neverovatan podatak, imajući u vidu koliko je poslova i projekata završeno u ovom periodu. Nastradalih, na sreću, nije bilo. Ipak, to nije samo do obuke, već do niza drugih činilaca koji kompletno utiču na bezbednost na gradilištima.\nKada je u pitanju ova sfera, kompanija Letač je unajmila profesionalnu agenciju koja se bavi poslovima BZR-a. Stručnjak iz ove oblasti svakodnevno kontroliše bezbednost na gradilištima, čime se vrši interna provera pridržavanja uputstava i sigurnosti radnika. Naravno, treba pomenuti da građevinska firma poseduje i sve potrebne standarde iz oblasti BZR-a.\nISO 45001, prethodno OHSAS 18001\nISO 45001, prethodno OHSAS 18001, u vezi sa bezbednošću i zdravljem na radu, je najvažniji standard, a pokriva, da kažemo ukratko, papirološku stranu – obrasce, formulare, kao i načine obuke radnika u cilju opšte zaštite i bezbednosti, te reagovanje u kritičnim situacijama. Zbog čega je ovo jedan od najvažnijih standarda? Jer se primenjivanjem ISO 45001:2018 aktivno smanjuju opasnost i rizik na radnom mestu. Ultimativni cilj je bolji fokus radnika, sa naglaskom na fizičko, ali i mentalno zdravlje – ističe Miodrag i dodaje: – Takođe, kompanija Letač poseduje i standard koji reguliše zaštitu životne sredine, ne samo radnika (ISO 14001:2013).\nNovi Zakon će doneti i nove mere BZR.\nKompanija Letač se trudi da drži korak sa svim trendovima iz oblasti bezbednosti i zdravlja na radu, da izabere najbolje novitete i da izvrši implementaciju istih u što kraćem roku. Novi Zakon o BZR-u je neko vreme u proceduri, te su sve ozbiljne firme već spremne za nove mere koje on donosi.\nModernizacija postojećih standarda je definitivno prioritet, te će poslednje verzije biti implementirane i u zakonskoj regulativi, zaključuje Nenad Miodrag.\nAlbon – faza 2\nMecafor – faza 2\nGorenje – logistika\nFashion Outlet Park\nGorenje Stara Pazova\nICM Electronics (Platičevo)\nRekonstrukcija stadiona Marakana\nIzgradnja saobraćajnica i ulica\nKompanija „Letač“ angažovana je za izgradnju poslovnog objekta za Terra …\nU procesu izgradnje je objekat za firmu „Europak“ u Novim …\nPrivodi se kraju skladišni kompleks sa terminalom za pretovar robe „LETAČ“\nSkladišni kompleks sa terminalom za pretovar robe „Letač“, je naš …\nLokacija: Šimanovci Objekat: 3.960 m2 Godina izgradnje: 2021 Generalni …\nLokacija: Ruma Objekat: 11.170 m2 Godina izgradnje: 2020 …\nLokacija: Kikinda Objekat: 2.900 m2 Godina izgradnje: 2020 …\nKralja Petra I 211D\n022 215-0-666, 022 510-031\n"LETAČ" Građevinsko preduzeće / Construction company\nLetač Prefabrikacija Proizvodnja protivgradnih stubova\nLetač Mont Najam dizalica i montaža\nProdaja betona Beton vrhunskog kvaliteta


Osam miliona njemačkih domaćinstava snabdjeva se solarnom energijom – Vaš obnovljivi izvor informacija – Energis\nOsam miliona njemačkih domaćinstava snabdjeva se solarnom energijom\nSolarna energija je u porastu u Njemačkoj sa instalisanih rekordnih 1.3 miliona fotonaponskih sistema u 2012. godini. Povećanje je rezultat novih poreznih olakšica koje su stupile na snagu, prenosi Deutsche Welle. Nedavna ekspanzija alternativnih izvora energije učinila je da se električnom energijom iz ovih izvora snabdjeva 8 miliona domaćinstava u Njemačkoj, što predstavlja 45 posto\nNedavna ekspanzija alternativnih izvora energije učinila je da se električnom energijom iz ovih izvora snabdjeva 8 miliona domaćinstava u Njemačkoj, što predstavlja 45 posto porasta u odnosu na 2011. godinu, potvrđuje Njemačka asocijacija solarnu industriju – BSW.\n“˜Njemačka sada ubire plodove svojih napora u solarnoj tehnologiji”™, izjavio je Carsten KÃ¶rnig izvršni direktor BSW-a.\n“˜Udio solarne energije je učetverostručen u zadnje tri godine dok je cijena solarnih sistema upola manja.”™\nTrenutno, udio solarne energije u njemačkom energetskom miksu iznosi 5 posto od ukupne potrošnje energije. Asocijacija ima za cilj da poveća ovaj udio čak i do 10 posto do 2020. i najmanje 20 posto do 2030. godine.\nU 2013. godini će skladištenje energije i moderni system za upravljanje energijom postati sve važniji.